Iñaki Perurena Antena3-n... "Sex bomb" euskaraz abesten, gogoratzen? • ZUZEU\nIñaki Perurena, “Euskara galdu den eremuetan ere bizirik dago euskal izaera Nafarroan”\n“Tú te consideras euskaldun euskaldun, pero vives en Navarra! (ja, ja, ja)”. Horrela oldartu zitzaion Manu Redondo “kazetaria” Iñaki Perurenari, gogoratzen? Elkarrizketak euskaldun ugari asaldatu zituen, eta harri jasotzaileak eman zion erantzuna gogoangarria izan zen; “Iñaki Perurenari euskalduna ez dela esaten zaionean…” titularrarekin jaso zuen ZUZEUk, orainkariak mugarri izan zuen sarrera batean. Izan ere, Perurena oso gizon maitatua da gurean; bere izenarekin argitaratu diren idatziei erreparatzea besterik ez dago horretaz jabetzeko.\nAurki Euskararen (eta Nafarroaren) Eguna ospatuko dela-eta, leitzarra Info7 irratiko Kalegorrian saioan izan da, eta makina bat kontu esan dizkio Eider Olazar kazetariari. Orduko elkarrizketa aldrebes hura gogoan, Nafarroako eremu batzuetan hizkuntza galdu den arren “euskal izakera eta hezikera bizirik” direla iritzi dio euskararen eguna batere gustuko ez omen duen harri jasotzaileak.\nPerurena Sex Bomb\nElkarrizketa bukaeran oso kontu bitxia gogoratzen du harri jasotzaileak, erabat ahaztua genuena. Merezi duelakoan, sarean bilatu eta azpira dakargu. Iñaki Perurena Tom Jones abesten… euskaraz eta Antena 3 telebistan. Ez zaigu Euskararen Eguna ospatzeko modu hoberik okurritzen…: “Arre ala iso, berdin zait; zuek barre egin, gaur da jai. Sex bomb!”.\nManu a Manu saioak sortu zuen zirimola nola ulertu zuen galdetu eta hauxe da Perurenak akorduan duena: “Nola diren komunikabideak. Etorri ziren elkarrizketa egitera kamera eta guzti, beste askotan bezala. Nik ahal nuen moduan erantzun, agurtu eta egunetara ikusi nuen Youtuben zegoela lau zatitan. Bada norbaitek puzkatxo bat ateratzen du… eta horrek eztanda egin zuen! Hainbat jendek mezuak bidali izan dizkit gerora, polita izan da”.\n“Izandakoaren ondorio gara, onerako eta txarrerako, eta oraina ulertzeko aitzina jakitea premiazkoa da, guztiz-guztiz. Historia jakin beharrekoa dela uste dut”, jarraitzen du, euskal herritarron ahaldundu beharraz.\nEuskararen Eguna ahotan hartuta, “ez nau gehiegi konbentzitzen”, onartzen du leitzarrak. “Egunero beharko lukeelako izan, egunero egiteak iraunaraziko baitu bizirik”.\nNafarroari dagokionez, eta euskararen etorkizunaz, “baikor” agertzen da harri jasotzailea, eta hurrengo hausnarketa egiten du: “Behin entzun nuen euskarak seduzitu beharra zuela, baina euskara egiteko behar dena borondatea da. Euskal hiztunok frantsesa eta gaztelera ere ikasi behar izan ditugu. Hona datorren etorkinak ez du premiarik euskara jakiteko, beste hizkuntza batzuetan ere ulertzen delako; borondatea behar da, eta oso premiazkoa da babesa ere”.\n«Nortasun bat osatzeko hiru zutabe badira: hizkera, izakera eta hezikera. Euskara, eremu batzuetan galerazi bazuten ere… izakera eta hezikera bizirik daude, baita euskaraz egiten ez den eremuetan ere».\nPerurenaren aburuz, “nortasun bat osatzeko hiru zutabe badira: hizkera, izakera eta hezikera. Eta hizkera, euskara, eremu batzuetan galerazi bazuten ere… izakera eta hezikera bizirik daude, baita euskaraz egiten ez den eremuetan ere”.\n“Benetan zerbait gertuta izango zen, noski, baina gertatu zen horretatik gero nora eramaten den komenientziara…” egiten du Altsasuko aferaz irakurketa; “tristea da baina hori egiten da askotan, eta beste behin ere bai”.\nMonologo bat harriari, horixe du hurrengo erronka leitzarrak. “Nire erakustaldi, errekor eta lehiaketa garaiak pasa ziren, baina harriarekin jarraitu nahi dut, ahal dudan moduan. Nola bizi izan dudan harria eta harriarekin izan dudan harremana, istorio hori lantzen nabil, monologo modura. Harria metafora ere bada, ez baitago gizartea harririk gabe ulertzerik. Herri askotan erabiltzen da harria indar frogak eta egiteko, baina Euskal Herrian berezitasun bat du harri jasotzaileak, errekako harria beharrean harri landua jaso dugu, eta kirol arautu bat egin dugu, polita da hori”.\n“Harria izenburuarekin landu nahi dut (aizkora, aitzurra, aiztoa…), olerkiren bat sartu, harriaren jirakoa… kontatzen duzuna ustez zuretzako interesgarria izan liteke, baina entzutera datorrenari erakargarria egin behar zaio, eta horretan nabil, hori da nire ilusioa”.\nHarri jasotzaile ibilbideari atzera begirakoa eginda, data bat du gogoan iltzatua, eta ez da 1987ko otsail hura, 30 urte zituela belodromoan 300 kilo altxatu zuenekoa. “Egunez harrian pentsatzen eta gauean harriarekin ametsetan, toki eta data asko ditut gogoan, eta oroitzapenik gehien belodromoan. Urtetik urtera ahaleginak zailtzen… 305 kiloko saiakera nabarmenduko nuke, galtzak apurtu eta ezin jaso harria; handik 15 egunera itzuli eta… belodromoa beteta! Egun bakarragatik ere merezi du bizi osoko ahaleginak, esan nion orduan neure buruari”.\n300 kilo altxatzeak izan ei zuen bere oihartzuna,“kopuruagatik. Gero, handik bi hilabete eskasera, Parisen Peio Ospitalek Euskal Festa antolatu zuen, eta kilo bat gehiago jasotzeko deitu zidan. Parisen errekorra egiteak ekarri zituen elkarrizketak… herri kirolen eremutik kanpora ere atera zen. Eta horrela hasi nintzen kiloz kilo, Gernikan gero, 1987ko bonbardaketaren urteurrenean”.\n“320koa jaso eta harri handien garaia bukatu zitzaidan, Goenkalen hasi… eta berriz ere Euskadiko 6 Orduetatik deitu zidaten 25. urtemuga ospatzeko. 46 urte nituen orduan, (60 eginak ditut orain), eta 2003an ehun kiloko harriari 1.600 jasoaldi eman nizkion goizeko 9etan hasi eta arratsaldeko 6etan bukatu”.\nBelodromoko hitzorduak esker onez gogoratzen ditu Perurenak, baita gainontzeko ekitaldi guztiak ere. “Izan naiz harriarekin telebistako platoetan, ezagutu dut Euskal Herria txokoz txoko, urrutian ibili naiz atzerrian sortu dituzten Euskal Herri txikiak ezagutzen… polita izan da”.\nIñaki Perurena Iñaki Perurena Iñaki Perurena Iñaki Perurena Iñaki Perurena Iñaki Perurena\neuskara, harri jasotzaileak, harria, Herri kirolak, Iñaki Perurena, nafarroa


aukeratu - Elhuyar dictionaries\naukeratu, aukera(tu), aukeratzen\nhandiena eta garestiena aukeratu zuen: escogió el mayor y más caro\nez dakit zein aukeratu: no sé cuál elegir\naukeratu, aukera(tu), aukeratzen *Examples are automatically obtained from dabilena\n...aukeratu\tEsarte Idazlea · Mikel Aranburu Urtasun iruindarra aukeratu zuten Eusko Ikaskuntzako Nafarroako lehendakariorde joan de...\n...ontatzen, 2005ean ez zutelako herritarrek zuzenean aukeratu . Auzitegiko presidenteordeak sententzia sinatu ordez, Burun...\n... Jaialdira gonbidatua izan zenez, Ihauterirako aukeratutako gaia Estatu Batuetara hartzai modura ibiltzera joan...\n... Bertako egunkari batzuetan iragarkiak diseinatzeko aukera izan zuen eta, uda hartan, Roger...\n...¢âšÂ¬ gehixau kobrau. Baina badau aukera esateko ez dozula nahi igotia ta 12...\n...a klase ertain altukoa. Hori dela eta, Algorta aukeratu dugu haurrentzako sexu-indarkeria esparru zein gizarte-klas...\n...dena. Zazpi errima sar littezken doÃ±ua aukeratu aleiya...\n...rako istripu asko gertatzen baitzen. Eta horrelaxe aukeratu nuen Joxe Gipuzkoako taldeko irakasleetako bat izateko...\nBerrobi-koa, bigarren. (Au ere Eibarko sayorako aukeratua ) J ose Garaikoetxea, Lizartza-koa. Inazio...\n...erriz, XIX. mendeko eraikuntza eder horrek, aukera zabala eskaintzen du: edateko ur sendagarriak,...


Haien puzzleak - Ezarri Haien puzzleak Free\nJokoak Haien puzzleak\nHorrela nahi izanez gero Haien puzzleak , mesedez, saiatu jokoak horietako bat:\nImpostor joko dibertigarri eta ekintzez betetako bat hemen dago meyagames desberdintasunarekin. Abentura dibertigarri bat zure zain dago Impotor baserrian. Haz ezazu zure familia baserrian aurkitutako janariarekin eta lortu abantaila inposatzaileen aurka. Indartsuagoa izan zaitezke armadura-bonusarekin, abiadura-bonusarekin eta inposatzaile-bonus osagarriarekin. Zure pertsonaiak hobetu ditzakezu eguneroko hobariak, lorpenak eta sorpresa askorekin. Partida bakoitzaren amaieran irabazten dituzun txanponekin ere dendako menutik zure pertsonaia berritu dezakezu. Probatu Impostor Farm jokoa orain 15 pertsonaia ezberdinekin eta pertsonaien egitura garagarriarekin!\nPresta zaitez ekintzaz betetako abentura baterako Impostor Assassin-en. Hiltzailea espioi espazio-ontzian dagoela, suntsitu guztiak beste espioiek harrapatu gabe. 6 pertsonaia inposatzaile desberdin desblokeatzeko, mailetatik lortuko dituzun puntuak mantendu behar dituzu. Jokatu +100 maila desberdinetan etenik gabe eta bihurtu hiltzaile onena! Jokoan sariak sorpresa ere irabaz ditzakezu. Tira, atera zure ezpata eta hasi hilketa!\nEspazio-ontzi batek espazio infinituan zehar bidaiatzen du eta bere tripulazioa bizirik irauten saiatzen da. Haien artean inpostore bat dago eta zainduta egon behar dute. Gela hutsen berri izan behar dute eta beste norbaitekin bakarrik uzten dutenean eraso baterako prest egon behar dute, zer gertatzen da norbait inposatzailea bada? Inposatzaileak denak hil nahi ditu eta ez da ezer geldituko, itsasontzia saboteatzea esan nahi badu ere. Maltzur eta maltzurra da. Bazter ilunetan ezkutatu eta biktimaren zain egon daiteke, edo bat-batean aireztapen-ardatz batetik salto egin eta atzetik eraso dezake. Zaila da tripulatzaileen artean identifikatzea, oker ez badago behintzat. Ez zenuke hori egingo, ezta?\nJokalari anitzeko arena gure artean pertsonaiak dituen jokoa! Bildu hariak eta hazi, jokalari handienak saihestu eta txikiagoak ehizatu. Pertsonalizatu zure pertsonaia kolore eta txano askorekin!\nAmong Us Smash Gure artean puxikak dituen jokoa da. Globoetan kolore desberdinak daude gure artean eta hautsi behar dituzu. Puskatu globo guztiak urdinak izan ezik. Globo urdinak hiru aldiz hausteko eskubidea duzu. Horren ondoren, jokoa amaituko da. Kontuz ibili batzuetan globoak hainbat globoz osatutako talde batean etortzen baitira eta globo urdin bat dago ezkutatuta, beraz, besteak apurtzen dituzunean, urdina ere bai. Ahal duzun bezainbeste puxika apurtu eta lortu emaitzarik onena.\nGure artean apurtu\nInposatzaile txikiekin txipiroi jokoen bertsio berri bat antolatzen ari diren bitartean, apokalipsi munstro bat askatzen da, non Huggy Wuggy eta Fredy Slenderman munstro izugarriak elkartzen diren, soldaduak kontrolatzea lortu zuten haiek hipnotizatzeko eta horrela parte-hartzaile guztiak ezabatzeko. . !! Baina, zorionez, indar berezi inposatzaile txikiko 3 aditu talde bat elkartu zen munstro izugarriak garaitzeko eta garaile ateratzeko.\nOngi etorri Impostors eta Crewmates mundura! Joko honetan 12 puzzle dituzu gure artean irudiekin. Muntatu piezak jartzeko aldatuz. Arrastatze zatiak beste posizio batera aldatzeko. Maila bat osatuta, joan hurrengo batera. Maila bakoitzean denbora mugatu bat bete behar duzu.\n5 1 3.5 58\nArkadiarra Espazioa Puzzle Labainketa Haurtzaroa gure artean


1933ko Kontxako Bandera - Wikipedia, entziklopedia askea.\nHasiera 1933ko irailaren 10a\nAmaiera 1933ko irailaren 17a\n1933ko Kontxako Bandera (Banderaren 41. ekitaldia) urte honetako irailaren 10 eta 17an jokatu zen, eta Oriok bere 8. Kontxako Bandera eskuratu zuen, San Pedroren hurrenkera hautsiz.\n1933ko estropadako une bat\nZortzi traineruk hartu zuten parte estropadan, bost gipuzkoarrek eta hiru bizkaitarrek. Lehenengo jardunaldian alde izugarriak atera zituen Oriok, ia minutu erdi bigarrenari, eta San Pedrok ezustean seigarren denbora baino ez zuen lortu, ohorezko txandatik kanpo gelditu zen beraz. Bigarren igandean bere maila erakustera irten ziren pasaitarrak eta Oriogandik hiru segundu eskasera gelditu ziren.\nOhorezko txanda Oriok, Hondarribiak, Amaikak Batek eta Santurtzik jokatu zuten. Garai hartan ohitura zen bezala Oriok Hondarribiarekin trukatu zuen trainerua eta donostiarrek santurtziarrekin. Kontsolazio txandan San Pedrok Lutxanarena erabili zuen eta Kaikuk Empujerena.\nUrtearen hasieran Orion Emen Gatoxti arraun kluba sortu zen. Izen honekin lorturiko lehenengo Kontxako Bandera da 1933koa, eta 1964ean desagertu zen arte 12 aldiz nagusituko zen Donostiako estropadetan.\nAmaikak Bat (Donostia)\nEl empuje donostiarra\nAxpetarra Antton Bakeriza\n1 Orio 19:23:2/5 19:26:1/5 38:49:3/5 -\n2 Hondarribia 19:56:1/5 19:31:1/5 39:27:2/5 + 0:37:4/5\n3 Amaikak Bat 19:51:4/5 19:39:0/5 39:30:4/5 + 0:41:1/5\n4 Santurtzi 19:55:0/5 19:47:1/5 39:42:1/5 + 0:52:3/5\n5 San Pedro 20:03:4/5 19:29:4/5 - -\n6 Kaiku 20:00:1/5 19:54:3/5 - -\n7 Lutxana 20:54:0/5 19:58:0/5 - -\n8 Empuje 21:09:0/5 20:48:0/5 - -\nPatroia: Domingo Mitxelena\nArraunlariak: Tiburtzio Etxeberria, Ramon Solabarrieta, Francisco Abaurrea, Joakin Azkue, Juan Jose Solabarrieta, Inazio Manterola, Inazio Sarasua, Agustin Arrillaga, Jose Mari Zumeta, Pedro Goikoetxea, Jose Kruz Lopetegi, Jose Zumeta (Salmasti) eta Jose Zumeta (Txantxa).\nMultimedia: Flag of La Concha, 1933\nAzken aldaketa 30 abuztua 2020(e)an, 20:33(e)tan\nOrriaren azken aldaketa: 30 abuztua 2020, 20:33.


kritiken hemeroteka » Arteari buruzko erreflexio nobelatua\n« Guda Nagusia (1914-1918) | Alice ispiluan barrena »\nCarla / Anjel Lertxundi / Erein, 1989\nArteari buruzko erreflexio nobelatua Itziar Ortuondo / Patxi Zubizarreta / Egin, 1990-04-03\nBehin batez, aberats ezezik aktore ere bazen baten berri izan zuen Salvatek, eta nola zeukan hark X\npintore famatuaren koadro bilduma inportante bat.\nDiskretoki, bilduma hura atsegin haundiz ikusiko zuela adierazi zion, eta aktoreak —aberats eta arte biltzailea ere bazenak— gustora erakutsiko ziola agindu.\nHartara, geratu ziren kafetegitik etxera, ez baina bankuetxe batera eraman zuen aktoreak. Koadro bilduma hura ikusi nahi zuen Ricardek harri eta zur jarraitu zion, bankuraino estraina, eta hango eskaileretan behera ondoren: giltzak…sarrailak…txartelak…baimenak.\nIritsi ziren azkenik sotano hotz eta ilun batera, eta bankuetxeko zaintzaile batek burnizko atetzar bat zabaldu zien. Gela barruan, pilatuta eta nekez ikusteko moduan X pintore famatuaren koadroak zeuden —edo zeutzan—: Ez naiz koadro hauek etxean edukitzera ausartzen. Inbertsio haundiegia da etxean gordetzeko… —bukatu zuen aberats eta koadro biltzaile ezezik aktore ere bazenak.\nBada Ricard Salvaten anekdota honetaz baliatuz, Anjel Lertxundiren Carla nobela, bankuetxeko gela hotz hartan zegoen koadro bilduma huraxe iruditzen zaigu. Irakurri orduko egin zitzaigun zer edo zer haundia gordetzen zuela hark, baina oraindik ez dugu uste koadro bilduma, bankuetxetik bezala, nobelaren muina inor ateratzeko gai izan denik… eta liburua —gure ustetan—, sotano hotz eta ilun horretatik ateratzeko zain dago, deskubritzeke.\nGuk, artikuluska honetan, bilduma haren zaletuaren jarrera bera agertu nahi dugu, eta gehienez ere, berak argi eskas harekin ikusitakoa adierazi…iruditu ere, Carla inportantea iruditzen bait zaigu, inportanteegia agian, eskaini zaion arreta nimiñorako.\nEz da posible hainbeste bakardade\nEsaldi honetara labur bilduko litzateke, nolabait ere, nobela honen fikzioa. Nahigabe iragan gori bat maletan daraman eta etxez aldatzen den Rafael Gortari komikilaria dugu historiaren ardatz, eta bere beherapen progresiboa , nola fisikoa ala fisikoa…\nKonfliktiboki bizi izandako iragana kausa duen beherapen hori —Maxe, neska laguna izandakoa; lagunak eta ikasle garaia…—, etxe berria txukuntzera datorkion Marianak bideratuko luke, errealitatearen azken eusgarri bezala.\nOrdea komikilariak, azkenik, errealitatetik gero eta urrutiago, bere fikzio mundua errealitate haragizko bihurtuko du. Gortari, bere kreazioa den komikiaren protagonista sentitzeraino iritsiko da —Duca Ursini—, eta finean protagonista ere baden neskarekin —Carla— maiteminduko, batuko…\nEz dago jada fikzioa eta errealitatearen artean mugarik batere.\nBaina Carla hori baino askoz gehiago da. Bere gainean hegaldatuko bagina, zenbait hitz klabe proposatuko genituzke, halanola plagioa, itinerarioa, exitoa, obsesioa, tradizioa… —nolabait ere M. Kunderak egin ohi duen bezala—; baina bada hitz bateratzaile eta pisutsu bat bere ttipian, guztiok laburbiltzen dituena: artea.\nEta Carla nobelak, arteari buruzko haragizko erreflexio iraunkor bat dirudi. Komikia aitzakiatzat hartzen duen prozesu kreatibo orokor bat deskribatzen digu, eta honetan datza bere erakargarritasunik koloretsuenetariko bat: Atxagak metaliteratura egin zuen; baina Lertxundik ikuspuntu literariotik piktorikora jotzen du, hau ere nolabaiteko “meta-artea” egiteko aitzakia delarik.\nNola sortzen da arte lana? Zer da artea? Zertarako egiten —bizitzen, nozitzen, gozatzen…— da?\nEta nola ematen du guzti hau aditzera idazleak? Lertxundik, strictu sensu narratzaile orojakilea izanik, poetikotasuna galerazten ez duen hizkuntza urbano, neutro, hotz eta sorpresagarria erabiliko dizu; aukeratutako hari narratibo nagusia zenbait ipuin —zeinak erreflexioaren giltzarri gisa eratzen bait dira— maisuki tartekatuko dizkizu; sentsazio eta ideien arteko uztarketa primeran biribilduko dizu; protagonistaren behera pena oso bilakaera egokian emango dizu, bilakaerarik sujerikorrenean…; elementu errepetitiboez baliatuko zaizu —zigarroa, loa, enbarkaderoa, litsak, Place de la Paix, L’Amanteko tertuliak…\nHona hemen arteari buruzko erreflexioa den nobela honek guri sortarazten dizkigun erreflexio bigarrenak:\n1. Haustura: Lertxundiren “itinerarioari” begira, nobela honek, bere ttikian, aurrerapauso haundia suposatzen du —teknika, tematika, hizkuntza , giroa…—; gure eritziz, bete betean asmatzen duelarik, sujeritu eta abar.\n2. Esportatzekoa: erabiltzen duen ikuspuntu “piktorikoaren” berritasunagatik —zenbat izen propio dantzatzen dituen, bestalde, eta zein erakargarria den Olariagaren gonbitea—; edota bere maisu lanagatik, orokorki, “Liburubitxi” baten aurrean egiten zaigu, beste erderak ere aise harri ditzakeena.\n3. Artea bat da: izan dadin pintura, izan dadin zinema, izan dadin literatura edo kazetaritza zeina Delibesen ustetan literaturaren borradora bait da, —artea bat da, eta izen bereko zuhaitzak bezala adar askoduna dela erakusten digu Anjel Lertxundik.\nAgurtzane Intxaurraga / Arantxa Iturbe\nErle langileen amodioak\nNaparra, kasu irekia\nNola gorde errautsa kolkoan\n"C'est la vie" kantatzen dute zaharrek\nArrate Beristain Uriarte\nEl Diario Vasco (936)\nEl Correo (803)


Zatoz Euskaltelekin Araba Euskaraz jaiaz gozatzera | Euskaltel Blog\nBatasunak indarra dakar. Eta horixe egin dute Arabako ikastolek ekainaren 19an aurtengo Araba Euskaraz antolatzeko. Iazkoa pandemiari egokitutako jaia izan zen. Aurten, ordea, aurreko edizioetakoa bezalakoa espero da jaia. Euskararen aldeko ospakizun honekin bat egin du, urtero bezala, Euskaltelek, Gasteizko Olarizuko zelaietan familia guztiarentzako jarduerak antolatuta.\nErakutsi zein trebea zaren bizikletarekin, Euskaltelen gunean\nIbilaldian, zoratzen ibili ginen, eta, orain, Gasteizera joango gara, ikastolen aldeko jaien giroarekin gozatu dezazun.\nEuskaltelen gunea 11:00etatik 19:00etara egongo da irekita. Olarizuko zelaietan egongo gara, Ametza Gunearen ondoan. Han, bizikletarekin zein trebeak diren erakusteko aukera izango dute umeek zirkuitu batean. Ikusi nahi duzu zer egin zuten Ibilaldian? Begira, begira…\nAurten, ikastolen aldeko jaiak lehengo moduan ospatzeko aukera iritsi zaigun honetan, emozio pixka batekin begiratu dugu atzera.\nIzan ere, ia 25 urte daramatzagu Ikastolen Elkartearekin lankidetzan euskara eta euskal kultura bultzatzen.\nEta, hain zuzen, euskara eta euskal kultura bultzatze horrek eramaten gaitu euskararen aldeko ekimen guztiak babestera.\nEta hemen gaude gaur, Araba Euskaraz normaltasunera itzuli dela ospatzen.\nAraba Euskaraz: jatorrira bueltan, ‘Zortzi alaba dantzari’ oihu eginez\nArabako ikastolen aldeko lehen jaia 1981ean egin zen, Olarizuko zelaietan. Eta, aurten, 41 urte bete dituen honetan, parke horretan bertan ospatuko dute, ‘Zortzi alaba dantzari’ lelopean.\nLelo horrekin, Arabako ikastolek Trebiñuko zortzigarren alabarekin duten lotura erakutsi nahi dute. Hain zuzen ere, egun horretako irabazi guztiak Argantzungo ikastolarentzat izango dira.\nAraba Euskaraz berezi honetarako, jarduera ugari prestatu dituzte hiru gunetan: dantza, arte eszenikoak, magia-ikuskizunak, bertsolariak, musika eta askoz gehiago.\nSartu Araba Euskaraz-en webgunean, eta ikusi nobedade guztiak.\nEta, ahaztu gabe, etorri gu ikustera: Ametza Gunearen ondoan egongo da Euskaltelen gunea. Primeran pasatuko duzu.


Aramaiok hartu zuen larunbatean Gorbeialdeko eskolarteko topaketa — Bertsozale Elkartea\nAramaiok hartu zuen larunbatean Gorbeialdeko eskolarteko topaketa\nAurreko asteburuko bi topaketen ostean, Arabako eskolartekoaren azken-aurreko topaketa ospatu zuten larunbatean Aramaion. Bertan Aramaioko bertso-eskolako haur eta gazteek eta Legutioko bertso-eskoletako gazteek hartu zuten parte.\nArratsaldeko 17:30ean hasita Xabi Igoaren aginduetara bertsotan aritu ziren txikiek irudimen, alaitasun eta daukaten bertsolari senaren erakustaldi bikaina egin zieten Santiñan batu ziren adin askotako entzule, lagun eta senitartekoei. Txalo zaparrada beroa jaso zuten, agerian geratu baitzen ikasturte osoan zehar egin duten lan bikaina, eta daukaten bertsotarako gogo eta grina, ekainaren 1ean legutiora ere eramango dutena zalantza izpirik gabe.\nHorien ostean Gazteen txanda izan zen eta hauek ere ez ziren atzean geratu. Oholtza gaineko bost mutilek saio bizi eta atsegina eskaini zuten, eta eskertzekoa izan zen oholtzan erakutsi zuten plazako jarrera. Publikoak gozatu egin zuen.\nGasteizen sailkatutako Maddalen Arrausi eta Iñaki Tena, eta Zalduondon sailkatutako Egoitz Iradier eta Jon Unai Axperekin batera, Sabin Aranburu eta Peru Abarrategik kantatuko dute Legutioko Arabako bertso-eskolen egunaren barruan ospatuko den eskolarteko finalean.\nArabako Mendialdean izango da azken topaketa ostegun honetan arratsaldeko 14:30ean hasita. Bertan, Ibernalo Ikastola, Maeztuko herri eskola eta Kanpezuko institutuko haur eta gazteek emanaldia eskainiko dute kultur etxean, bertso sorta kolektiboak abestuko dituzte, eta saioan bertan Mendialdeko bertso-eskolako haurren bat-bateko saioa izango dugu.\nEkainaren 1a noiz helduko irrikitan daude arabako eskualde guztietako bertsolari eta bertsozale gazteak.


Bideoa: kide ugariko familia zarete?Hirukide | Hirukide\nBideoa: kide ugariko familia zarete?\nHirukiden, azalpen-bideo bat egin dugu kide ugariko familientzat, titulu ofiziala zein familiak lor dezaketen, zer kategoria dauden eta zer-nolako dirulaguntzak jaso ditzaketen azaltzeko (Bideorako esteka). Aldi berean, Hirukide zer den azaltzen dugu, eta baita bazkide diren familiei zer zerbitzu eskaintzen dizkiegun ere. Bideo hori interesgarria izan daiteke, era berean, dagoeneko bazkide zareten familientzat, erabilgarria zaizuen eta ezagutzen ez duzuen laguntza, dirulaguntza edo deskonturen bat aurkitu baitezakezue.\nGure sare sozialetan txertatu dugu bideoa, eta baita gure web-orrian ere; baliagarri izatea espero dugu, eta, aldi berean, zabaltzen eta ezagutarazten laguntzeko eskatzen dizuegu. Bideoan ageri den informazio guztia PDF formatuan ere aurkitu dezakezue.\nhttps://hirukide.com/eu/video-sois-familia-numerosa/https://hirukide.com/wp-content/uploads/2020/05/imag_video_soisfamnum2-1024x619.jpghttps://hirukide.com/wp-content/uploads/2020/05/imag_video_soisfamnum2-300x300.jpg 2020-06-03T11:17:48+00:00 HirukideEkintzak eta Zerbitzuak\nHirukiden, azalpen-bideo bat egin dugu kide ugariko familientzat, titulu ofiziala zein familiak lor dezaketen, zer kategoria dauden eta zer-nolako dirulaguntzak jaso ditzaketen azaltzeko (Bideorako esteka). Aldi berean, Hirukide zer den azaltzen dugu, eta baita bazkide diren familiei zer zerbitzu eskaintzen dizkiegun ere. Bideo hori interesgarria izan daiteke, era berean,...


Ez huts - Ezarri Ez huts Free\nJokoak Ez huts\nHorrela nahi izanez gero Ez huts , mesedez, saiatu jokoak horietako bat:\nerreproduzitzeko Crash Ez dute gure begiak zabal-zabalik eta eskandalu erreflexuak izatea. Jokoaren arau bakarra zera da, ez da beste autoa gidatzeko hit kontrako norabidean. Begiratu bi ibilgailu-bidea, eta aldatu errei denean egoki ikusten duzun. Zenbat itzulietan bertan behera gelditzen gabe egin ahal izango dute?\n2. Mah-Jong itsasoan\n4. Alien gela\n7. Maitasuna maitasuna Buster\n9. Gorde behi


Gai guztiak - XI Giza Eskubideen Zinemaldia - Donostia-San Sebastián (19-26 apirila 2013)\nBurujabetza ekonomikoa eta autokudeaketa neoliberalismoaren krisiaren aurrean\nArgentina politika ekonomiko neoliberalaren esperimentua izan zen, eta sekulako porrota ekarri zuen. 90eko hamarkadaz geroztik, Argentinako klase politikoak agertoki ekonomikotik aldendu zuen Estatua hamar urte baino gehiagotan, 200dik gora enpresa publiko eta petrolioa bezalako bertako energia-baliabideak pribatizatuz. Gauzak horrela, ekonomia argentinarraren suspertzea merkatuaren "magiaren" esku utzi zen, eta horrek, hain zuzen ere, kontrako ondorioak eragin zituen. Egoera honen amaiera 2001eko eztanda sozialak ekarri zuen, corralito izenekoa jakinarazi zenean. Kapitalek ihes egitea saihesteko neurri honek aurreztaileek egunero eskura zezaketen diru kopurua mugatzen zuen. Neurri honek sekulako haserrea eragin zuen gizartean, eta protesta masiboak izan ziren, tartean heriotzak ere gertatu zirelarik. Egoeraren aurrean, dimisioa aurkeztu zuen presidenteak.\nZenbait astetan presidentziarako izendapenak eta kargu-uzteak gertatu ondoren, demokratikoki hautatutako Gobernua egonkortzea lortu zen, eta Gobernu horren helburu premiazkoena zorra berregituratzea zen. Argentinak ordainketa bakarrean ordaintzearen aldeko hautua egin zuen: Estatuak zorra guztiz kitatzeko egoki zeritzon zenbatekoa aurreratu zuen eta haren ustez zor ez zena ordaintzeari utzi zion. Era horretara, Nazioarteko Diru Funtsarekin ia mende erdia baino gehiago iraun zuen harreman gatazkatsua "onbideratu" zuen azkenean.\nKrisi argentinarraren ostean oinarri sozialetik sortutako antolaketako esperientziek zein ekonomikoek duintasuna itzuli zieten herritarrei. Trukearen merkatua, berreskuratutako fabrikak, langileek kudeatutako kooperatibak, auzoetako batzarrak, demokrazia zuzenaren jardunak... gizarte- eta elkartze-ekonomia hasiberriaren adibideak dira. Familia askorentzat sostengua izateaz gain, oro har, neoliberalismoaren globalizazioari eusteko alternatiba dira. Kudeaketa kapitalistaren ereduak krisia eragin du zenbait herrialdetan, besteak beste, Grezia, Irlanda, Portugal edo Espainian.\nArgentina ez da kasu isolatua Latinoamerikan, izan ere, beste gobernu batzuek ere, Ekuadorrekoak kasu, Nazioarteko Diru Funtsarekin zuten zorra ordaintzeari uko egin diote, eta zor ordainezina bere gain hartzen jarraitzeko beharrezkoak diren erreskatearen kreditu berriak lortzeko inposatutako austeritate ildotik –sine qua non baldintza– ateratzearen alde egin dute.\nDesberdintasuna nabarmena da 80ko eta 90eko urteetan bizitutako egoeraren eta egungo egoeraren artean; lehenean, zorraren epizentroa hegoaldeko herrialdeetan kokatzen zen, eta egun, 2008az geroztik, berriz, Europan kokatzen da. Gaur egungo krisia bankuen krisiak eragindako zor pribatuaren –ondoren, zor publikoan bilakatutakoa– eztandatik iritsi da.\nEgun, PIIGS izeneko herrialdeak (Portugal, Irlanda, Italia, Grezia eta Espainia) dira krisiari egoera txarrenean aurre egiten ari diren eta zor subiranoa hartzearen aldeko hautua egin duten Europako periferiako herrialdeak, eta Troika izenekoaren –Europako Banku Zentralak, Nazioarteko Diru Funtsak eta Europako Batzordeak osatutako aliantza– antzeko kontrola jasaten ari dira. Erakunde horiek austeritate politikak, gastu publikoaren murrizketa, lan merkatuaren prekarizazioa, soldaten izoztea eta, besteak beste, osasuna, hezkuntza eta erretiroak hartzen dituzten gizarte-zerbitzuak progresiboki ezabatzea bultzatzen ari dira. Azken batean, ahalegin handiz lortutako eskubide ekonomiko, sozial eta kulturalak murriztea bultzatzen ari dira.\nHartutako kredituen ondorioz, Troikak aginte eta botere ez-legitimoa du "erreskatatu" diren herrialdeetako gobernuen gainean, botere hori inolako erabaki demokratikoko prozesutik sortu ez bada ere. Gainera, ez ditu herritarrak ez eta horien interesak ordezkatzen ere, eta hortik datorkio aipatutako izaera ez-legitimoa. Baliteke legezko erabakia izatea, gobernuek beraiek hartutako erabakia izan delako, baina ez da legitimoa, higiezinen burbuilak eta bankuen krisiak eragindako zorrak bere gain hartzera behartzen dituelako herritarrak, negozio horiek interes pribatuei dagozkiela kontuan hartuta.\nGarrantzitsua da berriz ere atzera begiratzea egoera horien protagonistek bizitutako esperientzietatik ikasi ahal izateko. Urte luzeetan pobretutako herrialdeen zorra bertan behera uztearen aldeko borrokan jardun diren nazioarteko batzorde eta sareetako ekintzaileen arabera, funtsezkoa da herritarrek, gizarte-mugimendutik, behetik, zorraren gaineko kontu-ikuskaritzak egitea. Horrela, oinarrien mobilizazioa eta antolakuntza astinduko lirateke, eta, halaber, zorra ulertzen eta jendeak orokorrean zorra ulertzeko duen modua aldarazten lagunduko luke; izan ere, kontrola darabilten bankuek, nazioarteko erakundeek eta hedabideek ideia faltsu bat eraiki dute, hots, defizit publikoa gehiegizko Ongizate Estatuaren ondorioz gastu sozialean egindako xahuketaren ondorioa dela.\nHerritarrek kontu-ikuskaritza egiteak ez du soilik analisi bat egitea adierazten; zor ez-legitimoaren ordainketa bertan behera gelditzea eskatuko duen mobilizazioa eragiteko ere balio du. Ekuadorreko herri-mugimenduek urte luzez kontu-ikuskaritzak burutu zituzten oinarrietatik, eta, ondoren, Gobernuak –Correaren Gobernuak– ikuskatzea eta zor ez-legitimoa ordaintzeari uztea erabakitzea lortu zuten.\nBestetik, sistemak baztertzen edo kaleratzen dituenean oinarritik sortzen diren ekonomia sozial alternatiboaren bestelako esperientziak sustatu eta biderkatzea oso garrantzitsua dela ulertu behar da. Era berean, esperientzia horien berezko ezaugarriak ere ulertu behar dira, hala nola, parte-hartzea, gardentasuna, bertakoarekiko lotura, lankidetza, genero ikuspegia, ingurumenaren oreka edo kapitalaren eta jarduera soberakinen tratamendua.\nParte-hartzea funtsezkoa da ekonomia sozialeko esperientziak indartu, bertako errealitateak ulertu eta horiekin hizketan jarduteko. Gizarte-oinarri konprometitua, motibatua eta bizia, eta esperientzia horien garapenaren protagonista sentitzen dena baldin badago, sareko lana beste esperientzia batzuekin sustatzeko aukera sortzen da, eta baita ekintza kolektiboa eta maila desberdinetan jakintza eta baliabideen trukea sustatzekoa ere. Parte-hartzerik gabe, ekonomia alternatiboak ahalmen eraldatzailea galtzen du, ekonomia sozialeko esperientzien "alderdi soziala" ahuldu egiten da, eta dimentsio politikoa eta legitimotasunaren zati handi bat ere desagertu egiten dira.\n"Gauza horiek guztiak azaltzen dituen egitura unibertsala dago eta haren kontra borrokatzeari eta aintzat hartzeari ekin dio Latinoamerikak: etorkizuna ez dela halabeharra, beste garai batean greziarrek horrela uste bazuten ere. Egia esan, etorkizunari men egin beharrean, posible da berau irudikatu eta asmatzea". (Eduardo Galeano)\nFilm: The Argentina Experiment\nBirgizarteratzea eta gatazka ondoko berreraikitze prozesuak\nDrogaren aurkako borrokaren negozioa\nEkintza kolektiboa eta espazio politiko berriak\nEmakumeek Alardeetan berdintasunez parte hartzeko eskubidea\nEnergia nuklearraren arriskuak eta eragina\nEskala txikiko ekologia ekintzailea sarean\nGatazken inguruko elkarpuntuak eta kontraesanak\nGerra eta haurren eskubideak\nHerrien memoria babesteko eskubidea\nHolokaustoaren biktimen oroimena Serbian\nLesbiana, gay, bisexual eta transexualen (LGBT) eskubideak\nOztopoak gaindituz komunikatzea\nSaharako herriaren erresistentzia\nZentsurarik gabe Interneten partekatzeko eskubidea\n“Protesta kanta": giza eskubideen aldeko arte herrikoia


Bizkaia Open Future ekimenaren hasiera. "Industriaren iraultza berria: aukerak eta erronkak Bizkaian" • BIC Bizkaia Ezkerraldea\nBizkaia Open Future ekimenaren hasiera. “Industriaren iraultza berria: aukerak eta erronkak Bizkaian”\nBizkaia Open Future ekimenari hasiera emateko jardunaldia ostiral honetan izango da, maiatzak 27, 9:30etan BIC Bizkaia Ezkerraldean, “Industriaren iraultza berria: aukerak eta erronkak Bizkaian” izena duen programarekin. Telefonicak eta Bizkaiko Foru Aldundiak garatutako programa hau industriaren aldaketa digitalaren alde egiten du eta Ezkerraldeari eta Lurralde Historiko osoari sektoreak orain arte eman duena gure ekonomiaren gakoa izatea du helburu. Legua mugatua da, beraz, aurretik izena eman beharko da.\nJardunaldian Imanol Pradales Ekonomia Sustapen eta Lurraldetasun foru diputatua, Javier Zorrilla Telefonicako Iparraldeko zuzendaria, Carlos Barrabés Barrabes Taldearen presidentea eta industria sektorearen adituak izango dira euren esperientziak publikoari ezagutzera ematen: Luis Urkidi, Grupo Velatia, Beatriz González, Gestamp, Sonia López, Vicinay Marine Innovación, Santiago Alfaro, Semantic Systems, eta Fernando Presa, Nexmachina. Gainera, Iñaki Calvo BIC Bizkaia Ezkerraldearen zuzendariak jardunaldiari hasiera emango dio.\nBizkaia Open Future ekimenak ideia berriak eta Industria 4.0 proiektuak garatzen dituzten ekintzaileen talentua indartu nahi ditu.


Tximistaren bidetik - Deia\nBIZKAIKO TXIRRINDULARITZA FEDERAZIOAK PROBA BATANTOLATU ZUEN FADURAKO BELODROMOAN; 9, 10 ETA 11URTEKO TXIRRINDULARIENTZAT\nmirian rodríguez 09.02.2020 | 00:12\nBizkaiko Txirrindularitza federazioak proba bat antolatu zuen 9, 10 eta 11 urteko txirrindularientzat\nTxirrindularitzaz ari garenean, errepide amaigabe eta mendate aldapatsuetan egiten diren lasterka luzeak datozkigu gogora. Frantziako Tourraren Pirinioetako etapak, ikurrinaz beteta, edo Espainiako Bueltakoak, bide-ertzak jendez gainezka, animoak ematen. Beste irudi bat BTT modalitatearena izaten da, txirrindulariak zelaietatik doazena, lokatzez beteta. Baina pistako txirrindularitza ez da hain ezaguna, jarratzaile eta parte-hartzaile kopurua ere ez baita hain handia. Belodromoetan egiten diren proba horietan, abiadura eta puntuazioa dira garrantzitsuenak. Gainera, kirol olinpikoa da. Leire Olabarria gipuzkoarrak brontzezko domina irabazi zuen Pekineko jokoetan, 2008an, beste errekonozimendu ba-tzuez gain.\nHala ere, Bizkaiko federazioa sustapen lana egiten ari da txikien artean eta, horretarako, benjamin eta kimu kategorietarako kontzentrazio bat antolatu dute Fadurako belodromoan. Leku honek ez ditu lehiaketa bat egiteko neurri ofizialak, baina oso baliagarria da txirrindulari gazteek zaletasuna hartzeko; horrela, haur kategoriara pasatzean, Berrizko belodromoan jarri ahal izango dute praktikan hemen ikasitako guztia.\nJosebak, Bizkaiko txirrindularitza federazioko ordezkariak, azaldu du nolakoak diren pistako probak adin hauetan. "Hasteko, lehiaketaren aurretik, haiekin elkartzen gara eta azaltzen diegu zer egin behar duten, batez, pistarekin familiarizatzen joateko. Ondoren, hiru proba egiten dira: batetik, taldeka jarrita, scratch edo fondoko proba egiten dute, belodromoari hainbat bira emanez; ondoren, motelen lasterketa edo dei-tzen zaiona, azkena heltzen denak irabazten duena; azkenik, puntuazio lasterketa bat egiten da, txirrindulari bakoitzak puntu batzuk lortu behar dituena".\n50 txirrindulari inguru bertaratu ziren hitzordu horretara. Normalean, ibilbide edo BTT probetan 200 eta 300 haur inguruk parte hartzen dute, beraz, parte-hartze mailak ez dauka zerikusirik. Hala ere, beste modalitate batzuekin alderatuta, pistako zifrak txikia badirudi ere, kopurua handituz doa urtetik urtera. "Oso haur gutxirekin hasi ginen eta azken urteetan 40-50 biltzera heldu gara. Jardunaldiak arrakastatsuak izaten ari dira eta, gainera, jendea taldetan banatu behar izan dugu. Bestalde, Berrizko belodromoan hainbat bizikleta berezi ditugu pistan korrika egiteko, eta denak okupatuta daude. Hau gorantz doa eta poz-pozik gaude. Haur kategoriara heltzean, teknika bertan ikasten dute. Aurten, irailean egingo dugu proba eta parte-hartze handia espero da".\nParte-hartzea handitzearen arrazoietako bat Bizkaiko federazioak egindako egutegia da. Hiru modalitateetako probak uztartzen dira, horrela, haurrek guztietan parte hartu dezakete, hala nahi badute. Bestalde, duela egun batzuk Espainiako Kopa izan zen eta Bizkaiko txirrindulariek oso emaitza onak lortu zituzten, ordezkaritza txikia eraman arren. Esaterako, "Ane Mazón txapelduna izan da abiadura modalitatean, kontuan izanda Bizkaian abiadurako oso kirolari gutxi daudela. Markel Rodríguez, bestalde, fondoko junior korrikalarien artean nabarmendu da eta, orokorrean, euskal korrikalariei buruz ari garela, Gasteizko Ibon Diaz bigarren geratu da eta Valen-tziako jardunaldia irabazi zuen", esan du federazioko ordezkariak.\nBeste bi modalitateei dagokienez, egoera ezin hobea da, bereziki BTTren kasuan. 300 txirrindularitik gora elkartu ziren Muskizeko proban, denboraldiko handienetako bat. Kantabria eta Gaztela-Leongo jendea ere gerturatu zen.\nHasi zirenean, hamar txirrindulari inguruk parte hartzen duten, baina sasoi horiek atzean geratu dira. "Duela hamaika urte hamaika haurrek hartu zuten parte lehenengo proban. Horietatik sei, Elorrioko klubekoak ziren. Lehengoan, Gizaburuagan 200etik gora bildu ziren; sinestezina da nola egin duen gora. Ibilbideak ere jende nahikotxo dauka, baina beti eduki du", esan du Josebak, amaitzeko.\nTxirrindularitzako denboraldia gogor hasi da hiru modalitateetan. Orain falta den bakarra da eguraldia lagun izatea, are jende gehiago animatzeko.


Espainiako 15 haitzulo bisitatzea merezi du | Consumer\nEspainiako 15 haitzulo bisitatzea merezi du\nEspainiako kobazulo eta meategiak natur turismoaren zale amorratuak dira\nIrudia: Fundación Patrimonio Natural\nLabar-artea, estalaktitak eta irudi bitxien estalagmitak, espeleologia maite dutenentzat lurpeko ibaietatik ibiltzea… Ondare geologiko aberatsa dute Espainiako kobazulo eta minek. Ondare eta kalitate handia du ondare horrek naturaren zaleentzat. Artikulu honek Espainiako 15 haitzulo zerrendatzen ditu, ordena alfabetikoan, bisitatzeko eta kontserbatzeko.\nEspainiako 15 haitzulo bisitatu eta kontserbatzeko\nEspainiak haitzulo eta meategi ugari ditu, eta bisitatzea merezi duen ondare geologiko eta turistiko aberatsa da. Juan José Durán Espainiako Koben Elkarteko presidentea (ACTE), Rafael Pagés, ACTE erakundeko presidenteordea eta Javier Valenzuela, Ondare Natural Gaztela eta Leon Fundazioaren komunikazio-arduraduna, 15 haitzulo eta meatze turistiko hautatu dituzte alfabetikoki, eta ibilbide interesgarria egin daiteke:\nEspainiako haitzulo eta meatze asko daude natura-turismorako oso erakargarriak1. Altamirako haitzuloa (Santillana del Mar, Kantabria). Gaur egun, berriz ere, lehen haitzuloko ateak irekitzen dira, paleolitoko labar-artearen existentziaren jakitun. Ikusteko baimena duen gutxienetako bat ez bada, jatorrizko haitzuloaren (neueva) ugalketa artifizialak bere historia eta aberastasunari buruz gehiago ikasteko aukera ematen du.\n2. Campanet haitzuloa (Campanet, Mallorca). Uharteko beste kobazuloetan ez bezala, masa-turismoari begira, Campanet-en ia pertsonalizatua da bisita, bisitaria bezain ongi pasatzen duten gidekin. Gainera, barrunbeen eraketa interesgarri ugari ditu (espeleotemak).\n3. Don Juan haitzuloa (Jalance, Valentzia). Ingurune natural ikusgarria da, Júcar ibaiaren arroilen ondoan, eta haren ibaiadarretako bat da. Formazio bikainak ditu eta bisita gidatua oso interesgarria da.\n4. La Galiana haitzuloa (Ucero, Soria). Lobos ibaiko Arroila Parke Naturaleko lur karstikoen barruan dago. Bisitak egiten dira abentura askorekin.\n5. Frantsesen kobazuloa (Revilla de Pomar, Palentzia). Kobaluraren eta Loraren Páramaren artean dago, eta Gudaroste galiarren lurperatze naturala izan zen Independentzia Gerran. Barruan, formazio estalaktitikoen paisaia ederra dago, 500 metroko ibilbidean mirets daitekeena.\n6. Pozalaguako haitzuloa (Karrantza, Bizkaia). Repsol Gidak “2013ko Txoko Onena” izendatu du, “naturaren fenomeno ia bakarra” delako, estalaktita eszentriko ikusgarriak gurutzatu, korapilatu eta grabitateari desafio egiten diotenak.\n7. Valdorquero haitzuloa (Torío, Leon). Mendi-haitzulo horrek 1.300 metroko altuera baino handiagoa du, eta neguan elurrak blokeatuta geratzen da. Tamaina handiko aretoak eta formazio ikusgarriak ditu. Abentura-espeleoturismoan, lurpeko ibai batetik igarotzen da: hodiak, urez betetako sifoiak, txirristak, etab.\n8. Haizearen haitzuloa (Ardoen Icod, Tenerife). Jatorri bolkanikoko tunel erraldoi horrek barne-forma bereziak ditu, labaren fluxuaren lekukotza. Haitzulo horren tamaina eta koloreak kontrastatuta daude, eta haitzulo-mota horren adibide bakarra da.\n9. Palomera haitzuloa (Quintanilla del Rebollar, Burgos). Ojo Gueñeña natur guneak nazioarteko garrantzia du. 100 kilometro baino gehiagoko lurpeko ibilbidea du, eta Espainiako barrunbe handiena eta munduko garairik handienetakoa da.\n10. Arranoaren Kobazuloak (San Pedro Arenas, Avila). Tietar haranean dago, eta “La Gran Sala de la Haitzulerna” eta haren formazioak nabarmentzen dira. Zutabeak, estalaktitak, goursak eta hurrengo galeriak estaltzen dituzten buztin-geruza ugari ditu.\n11. El Soplao haitzuloa (Celis, Rionansa, Kantabria). Orain dela gutxi, turismoarentzat prestatua, bai tradiziozkoa bai abenturazkoa, bisitariarentzat espeleotema gehien dituen Europako barrunbeetako bat da, bereziki eszentriko ugari.\n12. Las Maravillas haitzuloa (Aracena, Huelva). 2014an, jendaurrean ireki zeneko mendeurrena bete zuen. Interes geologiko handia du, areto eta galeria handiak ditu, eta hainbat mota, kolore eta formatako zehaztapen bikainak dituen apaindura. Lur azpiko uretako lakuek kolore urdin ederra dute, eta ikusgarria da bisita.\n13. La Jayona meatzea (Fuente del Arco, Badajoz). Burdin meatze hori Lehen Mundu Gerran iritsi zen bere gehienezko ustiapenera. Bertan behera utzi ondoren, natura kolonizatu zuen berriro, eta espezie hezeagoak zituen baso mediterraneoan baino.\n14. Almadengo Meatzaritza Parkea (Almadén, Ciudad Real). Meatze batzuek 2.000 urte baino gehiago iraun dute. UNESCOk Munduko Ondare izendatu du 2012an.\n15. San Jose haitzuloetako lurpeko ibaia (Vall d´Uixó, Castelló). Espainia osoan ikus daitekeen lurpeko ibai bakarra da. Gida batek ontziak gobernatzen ditu, tamaina handikoak eta egurrezkoak.\ngeodiversidad-eu haitzuloak minas-eu turismo ekologiko


Etxebizitza Legearen plataforma partehartzailea, makilaje gabe Etxebizitza Legearen plataforma partehartzailea, makilaje gabe\nEtxebizitza Legearen plataforma partehartzailea, makilaje gabe! Hainbat sindikatueta gizarte eraglie bildu dira gaur goizean Bilboko Eusko Jaurlaritzaren egoitza parean. Bertan, ArriTrola jauna eta ZabalGeta anderea Eusko Jaurlaritzaren etxebizitza politikaren ardatzak eta Etxebizitza Legearen aurreproiektuaren inguruan zabaldutako prozesu partehartzailearen benetazko aurpegiak azaleratu dituzte.\nArriTrola eta ZabalGetaren interbentzioen ostean, Igor Merak hitzorduaren helburua azaldu du: “Parodia kutsu bat eman nahi izan diogu hori baita zehazki gaur egun abian dagoen etxebizitza politika hobe definitzen duen ezaugarria”.\nEragile eta sindikatuak salatu dutenaren arabera, Eusko Jaurlaritzak ez du haiekin lan egin. Hala ere, gizarte eragileek oraindik ere hitza badutela aldarrikatu dute eta euren alternatibak aintzat hartu izateko lan egingo dutela iragarri dute. Ildo honetan, euren Etxebizizta Lege eredu propioa garatzeko lana hasiko dute. Prozesu hau, azaldu dutenaren arabera, gizarte eragileetara zabalduta dago eta jendarte oroarekin elkarbanatzea itxaron dute. Horretarako blog bat abian jarri dute azaldu dute: etxebila.wordpress.com.\nESK, STEE-EILAS, LAB, Berri Otxoak, Kepasakonlakasa, EGK


Azpeitian eskualdeko lehen esne makina jarriko dute martxan - Uztarria (Azpeitia)\nAzpeitian eskualdeko lehen esne makina jarriko dute martxan\nEroski saltokian egongo da makina\nErrezilgo Añoi baserriko Joxi Azpillagak jarriko du\nBihar, Azpeitiko Sanjuandegi auzoko Euskal Herria kaleko Eroskin, Urola Kosta eskualdeko lehen esne makina jarriko dute martxan, 11:00etatik aurrera. Esne makina Errezilgo Añoi baserriko Joxi Azpillagak jarriko du.\nAbian jartzekoak diren egitasmoaren helburuak honakoak dira: nekazaritza eredu jasangarriagoa lortzea, ekoizle eta kontsumitzailearen arteko harreman bitartekaririk gabea eta kalitatezko produktuak merkaturatzea.\nEuskal Herriko makina\nEuskal Herriko beste hainbat herritan badira esne makinak. Azpeitiko hau Urola Kostan aurrena izango da eta badu berezitasun bat: makina bera Euskal Herrian egin den lehen esne makina da; lehen prototipoa, beraz (gainontzeko esne makinak Italiatik ekarri dituzte). Azkoien enpresa nafarrak egin du.\nEsnea poltsatan eta litroka\nBihar goizeko 11:00etatik aurrera jarriko dute martxan Azpeitiko esne makina. Eroski barruan egongo da, sarreran. Beraz, Eroski irekita dagoen bitartean makinaren bidez esnea erosteko aukera izango da. Ontzirik ez da beharko kasu honetan, makinak esnea poltsatan jartzen baitu. Esne makinaren bidez, Errezilgo Añoi baserriko esne litroa 1,10 eurotan erosteko aukera izango da. Esnea pasteurizatuta egongo da makinan.\nErrezilgo Añoi baserrikoak esne makinak beste toki batzutan jartzeko baimena ere eskatuta dauka. "Hilabete batzuk badira Azpeitiko eta Azkoitiko plazetan makina jartzeko baimena eskatu nuela".\nsugar | 2010-09-08 : 20:09\nMakina hauek martxan jarri diren beste herrietan berrerabiltzeko aukera duten kristalezko botilak erabiltzen dira. Zergatik Azpeitikoan ez?


Berriak - Y81 metal-balantza hidraulikoaren makina instalatzea eta arazketa\nMakinak ez du bibrazio handirik lan egiten denean, beraz, ez dago oinarriaren baldintza berezirik. Erabiltzaileek makina barrualdean ezarri dezakete eta hormigoizko zoru arrunta isur dezakete baldintza zehatzen arabera. Instalazio-sekuentzian, ostalaria jarri behar da lehenik, bere maila aldez aurretik egokitu behar da eta kaxa elektrikoa olio deposituan instalatu behar da. Ondoren, erabili norberak prestatutako 60A aire etengailu automatikoa eta konektatu elikadura kaxa elektrikora.\n1. Martxan jartzeko prestaketak\n1.1 Aldizkako ikuskapenak\nOhiko ikuskapenak gailu mekanikoen ikuskapena, linea hidraulikoaren ikuskapena eta kontrol elektrikoaren linearen ikuskapena barne hartzen ditu. Torlojatutako piezen askatzea egiaztatzeko tresna duen gailu mekanikoa, banan-banan estututako piezei konektatu daiteke. Egiaztatu hodi hidraulikoan olio-ihesak dauden ala ez, likido biltegiratze depositua lerro horizontalaren azpian dagoen barne, eta gehitu olio lubrifikatzailea urtze-betetze-puntuan aldizka. Kontrol elektrikoaren zatiak arreta jarri behar du linea elektrikoa askatuta dagoen eta kontaktu arrunta maiz pizteagatik higatzen den egiaztatzeko. Bete depositua zorrozki iragazitako lan-olioz, eta horren zenbatekoa deposituaren bolumenaren % 80 da (udan yB-N46 #, neguan YB-N32 # olio hidraulikoa), eta bete olioa olioaren isurketa-atatuan. ponpa.\nAtal bakoitzaren egitura, funtzioa eta printzipio hidraulikoa ulertu ondoren metal-balantza-makina hidraulikoazehatz-mehatz, operadorea instalazioko langileen gidaritzapean jarduten has daiteke. Pausoz pauso doitu erliebe-balbula eta erlazionatutako beste lan-heldulekua, presio-balio normala 8MPa da, oro har, funtzionamendu-prozesuaren arabera, lan zilindroaren presio-probaren arabera, zilindroaren funtzionamendu leuna erreferentzia nagusitzat hartuz eta bibrazio nabaririk ez bermatuz. fenomenoa. Aldi berean, rackaren paralelismoa erreferentzia-puntu nagusia eta doikuntzarako erreferentzia-oinarria ere bada, ekipamenduaren funtzionamendu segurua, zehatza eta egonkorra bermatzeko.\n1.3 kargatutako proba martxan\nKarga-proba zilindro bakarreko funtzionamendua ezagutu ondoren egin daiteke. Doitu sistemaren presioa, presioaren balioa 20 ~ 26,5 MPa izan dadin, estutu eta estutu azkoina, iraultzeko zilindroaren presioa 6MPa ingurukoa da eta egin hainbat paketatze-sekuentzia eragiketaren sekuentziaren arabera. Elikatu metal-balagailuaren konpresio-ganbera, karga-probak ontzi-forma fisikoa hartzen du, sakatu 1 ~ 2 bloke eta eutsi presioa 3 ~ 5 segundoz hurrenez hurren zilindroaren trazu bakoitza jarri ondoren, egin presio proba sisteman oliorik dagoen ala ez ikusteko. ihesaren fenomenoa, baldin badago, sistemaren presioa arintzearen ondoren ezabatu egingo da.\nArgitalpenaren ordua: 2021-23-23\nY81 Balantza Hidraulikoa, Pop-Top Can Baler Ekipamendua, Etxeko Kartoi-balagailua, Aluminio-papera egiteko makina, Txatarraren trinkogailua, Hosto-konpaktatzailea eta balantzagailua,


Edukiak on line kontsumitzen: erabiltzaileon kontrolaren galera - Elhuyar Aldizkaria\nHasiera » Mundu digitala » Edukiak on line kontsumitzen: erabiltzaileon kontrolaren galera\n2011/03/01 | Leturia Azkarate, Igor | Informatikaria eta ikertzailea\n(Argazkia: © iStockphoto.com/Thesuperph)\nP2P sareek ( peer-to-peer edo parekotik parekora) aldaketa ikaragarria ekarri dute ikus-entzunezkoak kontsumitzeko ohituretan. Musika, bideoak, literatura eta abar argitaratu eta banatzea produkzio-etxeen eta argitaletxeen esku zegoen lehen, eta haiek eskaintzen zutenarekin moldatu behar genuen kontsumitzaileok. Eskaintza hori mugatua zen, enpresa horien marketin-estrategien edo kontu ekonomikoen arabera erabakitakoa. Hala, azken nobedadeak eta beti ongi saltzen diren klasikoak izaten zituzten, baina beste gauza asko eskuraezinak ziren, "katalogotik kanpo" zeudelako.\nAzkenaldian, baina, ikus-entzunezkoen kontsumorako joera aldatzen ari da. Batetik, musika eta bideoak streaming bidez kontsumitzen dira maiz; hau da, zuzenean entzun edo ikusten da, nork bere ordenagailura jaitsi eta gorde gabe. Honen adibide arrakastatsuak dira Spotify (musika ugari --publizitatearekin, doan, edo ordainduta, publizitate gabe-- eskaintzen duen zerbitzua), Netflix (bideoak alokatu eta on line ikusteko zerbitzua) eta Megavideo (jendeak Megaupload-era igotako film eta serie komertzialak streaming bidez ikusten uzten duen zerbitzua). Eta zentzu hertsian streaming ez bada ere, antzeko fenomenoa da liburu bat erosten dugunean soilik on line zerbitzuaren webgunean irakurri ahal izatea, Googleren e-bookstore dendan bezala.\nHirugarrenik, DRM ( Digital Rights Management izen ponposo horren atzean kopiak eragozteko sistema dago) daukan edukia on line erosteko joera dago. Hauetan, jaisten dugu edukia gure disko gogorrera, baina kopiak eragozteko sistema duenez, ez dio beste inori balio. Tira, ezta guri ere etorkizunean izango ditugun aparailuetan! (Liburu elektronikoen DRMari buruz hitz egin genizuen iazko martxoko zenbakian). Hau gertatzen da hainbat on line musika-dendatan eta e-book denda gehienetan.\nJoera honi esker, erabiltzaileok edukia gure ordenagailuetan ez edukitzera ohitzen ari gara. Izan ere, ikus-entzunezkoak kontsumitzera bideratutako gailu asko, hala nola smartphon eak edo tablet ak, biltegiratze-ahalmen txikiarekin datoz. Zertarako, dena on line badago eta handik zuzenean kontsumi badezaket?\nBaina horrek badu bere puntu ahula: berriz ere, kontrola galtzen ari gara, eta enpresen esku uzten. Eta egia bada ere kasu gehienetan beste enpresa batzuk direla --hauek sarera egokitu dira eta eskaintza geroz eta handiagoa dute--, beti egongo gara beraiek nahi dutenaren menpe: beraiek jarriko dituzte prezioak, beraiek erabakiko dute eskaintza zein den eta beraiek inposatuko dizkigute baldintzak (DRM-a bezala).


Pertsona - Lea-Artibai eta Mutrikuko Hitza : Lea-Artibai eta Mutrikuko Hitza\nHizkuntza guztiak izate biziak dira, eta, ondorioz, etengabe aldatzen ari dira. Hitz askoren esanahia, esangura aldatzen joaten da denboraren poderioz. Horietako bat «pertsona» hitza da.\nJatorriz, bai grekoz, bai latinez, aktoreek euren antzezlanetan erabiltzen zuten maskarari deitzen zioten. Maskara edo mozorro horren helburua ahotsa hobeto entzutea zen. Ez dago esan beharrik, garai haietan ez zeudela ahotsa ozen entzuteko gaur egun dauden mikrofono eta bestelako tresna teknikoak.\nLatinez oso garbi agertzen da bere helburua: «per sonare», gaztelaniaz «para sonar» esan nahi duena. Hasierako esangura horrekin badauka nolabaiteko zerikusirik, garai hauetan, bai antzerkian, bai zinean aktoreek hezurmamitu behar duten paperakin. Baina, gehienbat, pertsona hitzak beste esangura hau dauka: Giza mota banakoa, bere ekintzen jabe dena.\nErromaterrentzat, adibidez, esklaboak ez ziren pertsonak, gizaki soilak baizik. Baina gizakia, gaur egun ere, ez da guztiz desegin pertsona hitzak maskaraz izan zuen loturaz. Denok daramagu nolabaiteko mozorroa gure bizitzan.\nBi mundu desberdinetan bizi gara. Bata, denen agerian dagoena, eta beste bat, guztiz desberdina, gutako bakoitzak bere barrenean bizi duena. Publikoki agertzen dena, oro har, askoz baikorragoa izaten da. Inork ez ditu bere arazoak azaldu nahi jendaurrean. Bere etxekoei edo sendagileari azalduko die dauzkan arazo fisikoak, baina fisikoak ez diren beste arazo mota asko ez ditu agerian jarriko. Horiek bere barrenean geldituko dira, eta askotan,arazo fisikoak baino larriagoak izaten dira, eta tratamendu zailagoa izaten dute.\nPertsonen intimitatea oso konplexua da, eta arazo guztiei etengabe irtenbibe bat aurkitu behar izaten da. Ez da zeregin samurra, eta bakoitzak uste duen konponbide hoberena aukeratzen du. Baina beti ez da asmatzen, eta arazoak konpondu beharrean zaildu egiten dira, eta une hoietan garrantzitsua izaten da beste pertsona erantzule eta egoki bati azaltzea daukagun arazoa.


ADI “ZUHAITZAREN EGUNA”-ren ALDAKETARI! | Conoce Uharte Ezagutu\nUrbi Guraso Elkartea / Zumedia Guraso Elkartea / Ayuntamiento de Huarte / Uharteko Udala\nby cultura · 2016/02/24\nOtsailaren 27an, larunbatean, euria eta hotza aurreikusten dela-eta, zuhaitzak landatzeko eguna MARTXOAREN 6ra, IGANDERA, aldatzen da. Topaketa eta ordua mantenduko dugu: 10:30ean Berdintasunaren Plazan (eskolaren aurrealdean).\nAldez aurretik izena eman baduzue eta ezin bazarete joan, Kultur Etxetik gerturatu eta zuhaitzaren babesagatik ordaindutako dirua bueltatuko dizuegu.\nIzenak jasotzen jarraituko dugu martxoaren 3ra arte.\nEskerrik asko eta barka itzazue eragozpenak.\n#ConoceUharteEzagutu2017 – 11 eta 12 puntuak\nby Juventud - Gazteria · Published 2017/05/01 · Last modified 2017/05/03\nNext story Otsailaren 27-28 Futbol jardunaldiko partidak\nPrevious story Otsailaren 27-28 eskubaloia jardunaldiko partidak


Guggenheim museora doan sartu ahalko da asteburuan\nMuseoaren irekieraren hogeigarren urteurrena ospatzeko prestatu duten programaren lehen ekimena izango da doako sarbidea. Ekitaldi gehiago ere izango dira asteburuan.\nGuggenheim Bilbao Museora doan sartu ahalko da larunbatean eta igandean, urriaren 22an eta 23an. Modu honetan, datozen 12 hilabeteetan garatuko diren 20. urteurreneko ospakizunak hasiko dira, museoko arduradunek jakinarazi dutenez.\nZehazki, larunbatean 22:00ak arte egongo da museoa irekita, eta erakusketak gauez bisitatzeko aukera izango da. Horrez gain, egun horretan bertan, Bilboko Udal Musika Bandaren kontzertua izango da, 20:00etan.\nLarunbatean eta igandean museora bertaratzen direnek erakusketa "bereziki erakargarriak" ikusteko aukera izango dute. Horien artean, aipatzekoa da "Francis Bacon: Picassotik Velazquezera”; britainiar pintorearen 50 artelan daude, baita harengan eragin handia izan zuten maisu frantses eta espainiarren lanak ere.\nGainera, "Albert Oehlen: Irudiaren atzean" ostiralean irekiko den erakusketa ere ikusi ahal izango dute bisitariek.\nDoako sarrera ez ezik, hainbat ekitaldi berezi ere izango dira Guggenheim Bilbao Museoan asteburuan. Horrela, ostiral gauen Art After Dark saioa egingo dute atrioan, Patrice Bäumel, Vibronics eta Lourdes Madowren eskutik.\nHalaber, larunbatean BAD dantza eta antzerki jaialdiaren "Hariak" ikuskizuna izango da entzungelan: formatu handiko txotxongiloak eta hip-hop eta breakdance dantzariak.\nAzkenik, igandean Tom Gold Dance konpainiak "November Steps" koreografia aurkeztuko du. Guggenheim Bilbao Museorako bereziki egokitu du ikuskizuna Tom Gold dantzari eta koreografoak, bi hamarkadatan New York City Balleteko bakarlaria izan zenak.


Kalezarreko iparraldeko sarrera edo portala zaintzen du, izenak ondo adierazten duen bezala, Kalezarreko eta Usurbilgo sarrera edo atea baita etxe hau. Gainera, iparraldeko aurrealde edo fatxada lehengo harresi zaharren zatia da. Beraz, Portalearen murruak XIV. mendekoak dira. Orain dela gutxi arte, XVII. mendearen bukaeran egindako etxe zaharrak iraun du. Gaur egun osorik berreraikia dago.\nLope Martinez de Isastik, 1625ean, Elizalden kokatzen du Portalea izeneko oinetxea.\nJoxe Ramon Aizpurua Garmendia Usurbilen jaio zen 1866an eta Portalea erosi zuen XIX. mendearen bukaera aldean, Frantzisko Añorga Urdanpilleta andoaindarrak utzitako maileguarekin. Bere seme Joxe Antonio Aizpurua Sarasola 1891ko Azaroaren 6an jaioa izan zen baserriari jarraipena eman ziona; Manuela Iribarrekin ezkondu zen, Urdaiagako Jauregiko alaba zena, eta zazpi seme-alaba hazi zituzten. Joxe Ramon semea Portaleko maiorazko gelditu zen. Maria Dolores Aierdi Beobide usurbildarrarekin ezkondua, lau alaba izan zituzten.\nPortalean lau behi, idi parea eta txekorrak izaten ziren; baita apopiloak ere. Usaskue inguruan, Egiluze aldean, eta erriberetan, Atallu inguruan, dituzte lursailak.\n1983an Maria Dolores etxekoandrea alargundu egin zen, eta urte berean behiak kendu egin zituzten. Kalezarren zeuden bi baserritar ermandadeetako baten egoitza eta biltokia zen Portalea. Listeroak beti etxe honetako nagusiak izan ziren. Taberna ere izana da.\n1950. Kalezarko Errebal taberna: 1-. Bernardo Aizpurua (Errebaltxiki).2-. Juanito Aizpurua (Portalea). 3-.Paul Aizpurua (Errebaltxiki). 4-. Benito Aizpurua (Portalea).\nEzker-eskubi: Paulo Sagarna: dultzaina jotzen zuen, Orbeldiko zentralean bizi zen.eta .Antonio Aizpurua (Portaleako semea).\n1912. Maroko. Eserita dagoena: Joxe Antonio Aizpurua Sarasola, 1912an Marokora joan zen soldadu eta 1919ko Apirilaren 19an lizentziatu zuten.\n1912. Maroko. Joxe Antonio Aizpurua Sarasola sukaldaria izan zen soldaduskan.\n1939. Joxe Ramon Aizpurua Garmendia.\n1965. Joxe Antonio Aizpurua Sarasola.\n1974. Portalea. Joxe Ramon Aizpurua Iribar.\nDokumentua. Isuna.“Auxilio Social” deitutako erakundeko “señorita” bat kalean postulatzen ari zela Portaleko Joxe Ramon Aizpuruari ikur bat jarri nahi izan zion bularrean eta Joxe Ramonek errefusatu “jar iezaiozu zure buruari” nahi badezu esanez, ikurra lurrera erori zen “señoritak”: ezustekoa hartu zuen eta 72 urte zituen Portaleko aitonari 300 pezetako isuna jarri zioten.\nDokumentua. Mailegua: Frantzisko Añorga Urdanpilletak Joxe Ramon Aizpurua Garmendiari emandako maileguaren dokumentua.


Kultura, aisialdia… - - Tolosaldeko ataria\nArantxa Sorondo 2021-04-30 20:58\nOrain bai, orain ez. Orain… bai, orain… ez. Aldizkako argiak edo keinukariak bezala dabiltza kultura eta ostalaritza eta gu ere beraiek bezala: erotzeko moduan. Besteak beste, gizakiok kultura eta aisialdia beharrezkoak ditugu gure sozializaziorako. Emozioak azaleratzeko, jarduera osasungarriak burutzeko, esperientziak trukatzeko… Hitz gutxitan, bizitza ederragoa eta gizakiagoa egiteko.\nMurrizketa eta zailtasunen gainetik kulturgileek eta ostalariek, nekez bada ere, bide eta eskaintza berriak birpentsatu edota asmatzen ari dira. Aisialdiaren barruan ostalaritza da esparru bat eta gure kulturan harremanetarako gune esanguratsua, sozializatzeko gune eta plazer txiki batzuk gauzatzeko gune. Ahaztu gabe era askotako pasotismoaren gune ere izan daitekeela.\nTabernak ez dira ez gaurko asmakizunak. Grezia klasikoan ere ba omen zeuden tabernak. Erromatarren garaian ere. Handik Europara barreiatu eta Erdi Aroan erabat hedatuta zeuden. Historialari eta psikologoek diote soziabilitate informaleko espazioak direla tabernak. Aspalditik dira ezagunak munduan zehar kafe-tabernak non, bilerak, tertuliak, musika, ikuskizun askotaz gozatzeko aukera ematen diguten. Gaurko egoeran, egunero borrokatuz eskaintza paregabea eskaintzen diguten ostalariek, gutxienez gure aitorpena eta esker ona merezi dutela esango nuke.\nEta zer esan eskaintzen dizkiguten mokadutxo eta kafetxo goxoez at erakusten diguten pazientzia eta enpatiaz? [...] Esan ohi da tabernariak psikologian masterdunak direla eta memoria itzelekoak.\nEta zer esan eskaintzen dizkiguten mokadutxo eta kafetxo goxoez at erakusten diguten pazientzia eta enpatiaz? Bezeroen penak eta ezinak entzuteko gaitasunaz? Esan ohi da tabernariak psikologian masterdunak direla eta memoria itzelekoak. Denok dakigu kafea eskatzerakoan adibidez, taldean bagaude, gehienok era desberdinean preparatzeko eskatuko diogula zerbitzariari: hutsa, esnearekin, deskafeinatua, sakarinarekin… etab.\n«Zer da ba kafe bat, katilu batean harrapatutako besarkada bat ez bada?» -Irakurri nuen behin-. Ez dut uste besarkadarako leku asko geratuko zitzaionik kafe bat eskatzerakoan horrela eskatu zuen bati: «Kafe deskafeinatua, baso txikian, laktosarik gabeko esnearekin, hotza baina ez izozkailukoa, sakarina eta aparrarekin, mesedez».\nBeraz, une gogor hauetan, beldur, debeku, sozializazioari eta harremanei mugak eta norabideak ezarri nahi dizkiguten honetan, baloratu dezagun daukaguna eta saiatu gaitezen hobetzen eta indartzen denon onerako dena. Murrizketak eta debekuak tamainan, eta alternatiba gehiago sozializaziorako!


Txoko Feministako leihatilarekin gertatutakoaren harira - - Goiena.eus\nTxoko Feministako leihatilarekin gertatutakoaren harira\nKristina Kardenal 2020-02-14 00:00\nHasteko, leihatilan jarritako kartelekin Udaleko arduradunak deseroso zeudela eta, bertan horiek jarri zituzten pertsonak ikertuko zituztela jakin genuen. Egun bat geroago, Eskoriatzan Feminismoa Bizirik taldea ginela argi adierazten zuen orria zintzilikatu zen, ezkutatzea ez baita inoiz gure helburua izan. Ez da zaila gu ginela antzematea.\nHarrituta gaude gauzak egiteko modu honekin; izan ere, gure ustez, egokiena litzateke herriko talde sozial eta feminista batekin komunikazio emankorra mantentzearen alde dagoen Udalarekin harremantzea.\nBestalde, Udalaren webgunean plazaratutako komunikatuari dagokionez, honako hau ondorioztatu dezakegu: leihatilarekin lotutako funtzioetatik haratago joan garela pentsatu izana. Hala ere, geuk argi daukagu ez dugula horrelakorik egin.\nU30eko greba aldarrikatzean, aldaketak bultzatzeko prest dagoen ahots oro animatu dadin nahi izan dugu, hori izango baita kultura patriarkala suntsitzeko bidean eman beharreko hasierako pausoetako bat.\nBestalde, "eremu publikoa politizatu izanaren" iritzia ere baztertzen dugu. Iruditzen zaigu pertsonen eskubideak eta planetaren iraunkortasuna bermatzeko bidean tresna baliagarria dela greba.\nPolitika arlo sozialaren kudeaketa da. Bertatik abiatuta, noski greba orokor hau politikoa dela. Greba politikoa eta greba partidista kontzeptuak nahastu egin direlakoan gaude. U30eko greba orokorra Euskal Herriko Eskubide Sozialen Kartak deiturikoa izan da; ez alderdi politikoek egindakoa.\nLeihatilaren jatorrira bueltatuz, inaugurazioaren egunean, taldea definitzen zuten bost nortasun ikur adierazi genituen; horietako bat bere izaera apartidista zen.\nGure gizartean zabaldu den prekaritatea eta honek pertsona ororen bizi baldintzetan dituen eragin latzak ikusita, nork gobernatzen duen kontuan hartu gabe grebara batuko ginateke.\nAzkenik, eskerrik beroenak galdetzera eta elkartasuna adieraztera hurbildu zareten guztioi!\nEskoriatzan Feminismoa Bizirik


Ezkabako Parkearen proiektuan herritarrek parte hartzeko prozesua abiarazi da\nEzkaba mendiaren esparrua osatzen duten udalerri eta kontzejuek eta Iruñerriko Mankomunitateak herritarrek parte hartzeko prozesu bat abiarazi dute, naturgune hau berrantolatu eta eskualdeko parke bihurtzeko helburua duen Ezkabako Parkearen proiektuari lotuta.\nProiektuan parte hartzen ari diren toki erakundeez gain (Antsoain, Berriobeiti, Berriozar, Ezkabarte, Uharte, Iruñea eta Atarrabia udalerriak, eta Aitzoain, Artika, Arre, Azotz, Berriogoiti, Zildotz, Orrio eta Untzu kontzejuak), prozesu honetan Mankomunitateak, Anaitasuna elkarteak eta SOS Ezkaba elkarteak dihardute.\n2016ko parte-hartze prozesu hau urte honen hasieran, urtarrilean, parkearen proiektuan parte hartzen ari direnek adostu zuten hitzarmenaren barnean dago. Hitzarmen horrek, gainera, barnean hartzen du natura eta ondare baliabideak zehazteko beharrezkoak diren azterlanak egitea, parke adierazpena emateko eskumenak dituzten erakundeetan proiektuaren izapideak bideratzea eta proiektua finantzatzeko bidea emango duten baliabide ekonomikoak lortzeko elkarlanean jardutea.\nJoan den irailaren 21ean, planaren Jarraipen Batzordea –lehenago aipatu diren erakundeek eta elkarteek eratua– Artikako Udalaren kultur etxean bildu zen, herritarrek parte hartzeko proposamena onartzeko. Prozesu honek 2010-2011 urteetan egindakoa osatuko du.\nAurretik, 2016ko lehen hiruhilekoan, hainbat jarduera egin dira, parte hartzeko prozesura bideratutako informazioa biltzeko. Hartara, elkarrizketak egin dira udalerrietako eta kontzejuetako ordezkariekin, Nafarroako Gobernuaren ordezkariekin (Nekazaritza eta Ingurumena eta Lurralde Antolamendua), taldekako bilerak (SOS Ezkaba, Mendi Federazioa eta Defentsa Ministerioa), bisita gidatuak eta auzolan-boluntariotza jardunaldi bat mendia garbitzeko.\nEkarpenak eta ideiak biltzeko tresna\nHerritarrak, ingurunea ikuspegi partikularrago batetik bizi eta esperimentatzen duten erabiltzaile zuzenak diren heinean, eskualdeko parkearen eredu egokia taxutzen lagunduko duten arazoak eta premiak detektatzeko gai dira. Herritarrek parte hartzeko prozesua hurrengo abendua bitartean garatuko da eta, horrenbestez, lankidetzarako tresna bat izango da, parkearen lurraldea antolatzeko eta kontserbatzea bermatzeko ekarpenak eta ideiak biltzeko bidea emango baitu.\nAntolatu diren jardueren artean, urriaren 3a eta 14a artean, prozesua jendaurrean aurkezteko zazpi ekitaldi egingo dira herri desberdinetan. Urriaren 25ean, Uharteko udaletxean, lehenbiziko tailerra egingo da, diagnostikoa egiteko eta jarduteko ildoak azaltzeko. Tailer horretarako deia, hain zuzen, tokiko erakundeei eta taldeei egingo zaie. Azaroaren 22an, Iruñeko San Pedroko Ingurumen Heziketarako Museoan, bigarren tailerra egingo da, eta bertan eztabaida egingo da eta jarduteko ildoak onartuko dira. Prozesua abenduaren 14an bukatuko da; zehazki, amaiera jardunaldi bat egingo da Iruñerriko Mankomunitatearen egoitzan. Prozesuarekin eta jardueren programarekin lotutako informazio guztia www.participa-sce.com webgunean kontsultatu ahal da.\nUdazkenean, Ezkabako Parkearen Planaren dokumentua amaituko da, eta paraleloan hartuko ditu barnean herritarren parte-hartze prozesuko ekarpenak. Gero, Jarraipen Batzordeak onetsi beharko du dokumentu hori, izapideak bideratzeko, Nafarroako Gobernura bidali aurretik.


Unibertsoa - Garaigoikoa\nHasiera » Sailkatu gabea » Unibertsoa\nAzken Topaldian Jon Sarasuak esan zuen bera ekintzen lurraldekoa dela. Nik ere ekintzen lurraldean eta lubakian ikusten dut neure burua. Hori bai, gogoeta egin, gero gogoeta horretan esandakoei kasurik ez egiteko ez dakit nik lar egokia denik … Agian, izango da berba borobilegiak karratuegi geratzen zaizkigula gero praktikan. Agian, hurrengo gogoetatan berba arruntagoak erabili beharko genituzke geure hiztegietan. Agian, jantzi beharko genituzke teoriaz bizi ditugun haragiak, idatzi eta berba egin beharko genuke gehiago gorputzetik. Baina, tira, agian nik neuk ere aplikatzen hasi beharko nituzke hemen botatako ogerleko bateko aholkuak.\nUnibertsoa • ZUZEU - […] Txerra Rodriguezek Garaigoikoa blogean. […]


Teknologia faroa #1 • ZUZEU\nTeknologia faroa #1 –\nAtal berria sortu dugu, Talaios Koop-ekin elkarlanean azkuefundazioarenegunkaria.eus-en. “Teknologia faroa” du izena eta hilabetero teknologien errepasoa egingo dugu.\nTeknologiaren handiek hartu duten indarrari buruzko kezka gero eta handiagoa da eta ez bakarrik orain arteko teknologo edo intelektual batzuen artetik. Google, Amazon, Facebook, Apple eta Microsoft… GAFAM barne biltzen dituen akronimo honetan, beste hainbat sartu daitezke, baita beren mailara iristen ari diren txinatar homologoak ere.\nBatzuek erabiltzailearen perspektibatik mintzo dira, gure jendartean izaten ari den eraginari so. Kognizio krisi baten aurrean gaudela dionik ere bada eta datuek ere horrela diote: sorkuntza gaitasuna, irakurtzeko joera, ulermen maila… beherantz doaz gure jendartean atentzioa eskatzen diguten eta dopamina sortzaile diren teknologia prozesuetan murgilduta. Gure bizitza digitalaren kontrola enpresa bakar batzuei oparitzea akats larria dela jabetzen ari gara orain.\nGure arimak jaten ari den makinaria horren aurrean mugak jartzea beharrezko bihurtu da askorentzat. Makina horrek, garuna (Google), bihotza (Facebook), tripak (Amazon) eta genitalak (Apple) bere egiten dituen makinaria bezala aurkezten dute metafora dibertigarri batean. Munstroari aldiz, gehien interesatzen zaizkionak gazteak dira eta horregatik hezkuntzan egiten ari diren indarra.\nGure gorputzak, gure bizitzak konkistatu beharreko espazioak dira, baita lan ingurunean ere. Amazonen inguruan gero eta kexa handiagoak daude, baita barrutik ere. Estresa, presioak eta beldurra dutela dioten langileak gero eta gehiago dira. Amazonen almazenetan robotizazioa egon badago, baina pertsonak robotak balira bezala tratatzen dituztela, hori ere errealitatea da. Robotek lana kenduko diguten beldurra zabaldu nahi dute, inorrek ez dakienean zenbat lanpostu desagertuko diren eta hori horrela balitz ere, baldintzak hobetzeko edo beste lan ez alienatzaileak egiteko aukera izango genukeela esan gabe.\nEragina ez da hor geratzen, jendarte osoarengan eragina duten agente hauek, estatuek duten indarra garatzen ari dira; estatu korporatiboetan bilakatzen ari dira alegia. Gure datuen ustiaketa nahiko ez balitz, behar dituzten lehengaiak ere lortzeko estatuek inperialismo garaietako praktikak martxan jartzeko gai dira. Estatu mailako politikak egiteko lurraldeen bila, diplomazia ere garatzen ari dira, lehian baino, sinbiosi baten bila, Amazon adibidez Washingtonekin tratutan dabil.\nHiriak ere arreta berezia izaten ari dira teknologiari dagozkion albisteetan. Smart hirien modaren gainbehera ere etorriko da, hortik enpresa handiek hirietako datuak kontrolatzeko grina geldituko bada ere. Hiriak bizitzeko baino, inbertsio posibleak jasotzeko diseinatzeko egiten ditugun garaiak direla dirudi. Eredu digital prekaritzaileenek ere eremua zabaldu nahi dute: Uberizazioaz hitz egiten da eta baita bere kontrakoaz. Mobile World Congress-ere izaten ari den honetan, horren kontra edo aitzakia moduan erabilita baita Mobile Social Congress ere izan den bezala.\nInterneteko albiste gehienak hauek kopatzen dituzten arren, bada beste gauza interesgarri asko ere. Inteligentzia artifzialaren inguruan albisteak ugariak dira, askok moda itxura duten arren adira joera kontsolidatuko denaren zantzuak ere. Gehien erabiltzen dugun gailura, sakelekora txip propio batekin iritsiko dela dirudi. Osasunean hainbat aplikazio posible ditu, sare sozialetako jarioa erabiliz zenbait gaixotasun detektatzeko kuriositateak ere. Gure izaera, eros gaitasuna, joera politikoa, ezagutzeko erabiltzen bada… zergatik ez gaixotasunak detektatzeko erabili?\nBeste maila batean eta osasunari lotuta, etorkizun urrunago batean bada ere, zelula eta organismo inteligenteen programazioan ere lanean ari dira. Ordenagailu bateko txip baten moduan programatzen diren zelulekin esperimentuak egiten. Erronka gero betikoa izango da, ikerketa hauek guztiak, guztion onurarako libre izango diren edo gutxi batzuen eskuetan egoteko arriskua dagoen.\nSoluzio teknologikoen artean, badira baita esperantzari ateak irekitzen dizkiotenak. Programazioa ikasteko eta mikrokontrolagailuekin aritzeko aukerak ditugu orain. Arduino hardware libreko gailua agertu zenetik asko dira saltseatzen, prototipatzen edota profesional mailan dabiltzanak. Gero eta errazagoa, ezer gutxi dakitenentzat ere orain programazio bisualaren bidez Ardublockly erabili daiteke horretarako. Aisialdian ere bideoa plataforma handietatik kanpo ikusi eta partekatzeko Peertube proiektua ere hor dago. Eta hiriei lotutako garraiorako, gure bizikletak, baina izan zitekeen beste edozein gauza, partekatzeko plataforma libreagoak ere agertzen hasi dira. Loturarik ez dutela dirudien arren, Internetek ekarri behar zuen mundu askeago bat oraindik egingarria dela erakusten dute.\nGurean, ekonomia eta gizarte digitaleko datuak positiboki irakurtzeko aukera ematen dute zenbakiei begiratuz gero. Europako konexiorik garestienetakoak ordaintzen ari garela kontutan hartzen ez badugu. Zifretan datu onak badira ere, ezin ahaztu gure lurraldean dauden zona beltz ugariak, ez eta burujabetza teknologikorako estrategiarik ez dugula ere. Beharbada estrategiaren bat badago, Europa eta Asia batuko dituen Interneteko konexio superbizkor berriak Euskal Herrian izango duen sarrerarekin lotu beharko genuke akaso, baina ez dugu ezagutzen zein den. Panorama honen erdian, alternatibak jaiotzen ikustea ez da makala eta horregatik positiboki nabarmendu beharko genuke Izarkom – Euskal Herriko telekomunikazio kooperatibaren jaiotza.\nbizitza digitala, ekonomia digitala, gizarte digitala, iritzi teknologiko, teknologi hausnarketa, Teknologia, teknologia berriak, teknologia digitala


Telebista, gainbeheran — Gaztezulo\nTelebista, gainbeheran Audientzia datuek behera egiten dute, uste zena baino abiadura handiagoan. https://www.gaztezulo.eus/albisteak/telebista-gainbeheran https://www.gaztezulo.eus/albisteak/telebista-gainbeheran/@@download/image/1043811-12-20151102085908.jpeg\nAudientzia datuek behera egiten dute, uste zena baino abiadura handiagoan.\nThe Buggles musika taldeak 1997 adierazi zuen bideoak irratia hilko zuela (Video Killed the Radio Star), baina irratiak bere espazioa egokitzen jakin zuen, eta egun, oraindik audientzia datu egonkorrak mantentzen ditu, podcast-en sorrerarekin indartuak. Aldiz, badirudi telebistak ez duela garai berrietara egokitzen jakin, eta Interneteko Plataformen arrakastak erabat ito du audientzia.\nTelebista gainbeheran egotea ez da sorpresa handia, baina AEBetan egindako ikerketa batek dio uste zena baino azkarrago ari dela gertatzen. Duela 2 urteko datuekin alderatuta, 65 urtetik gorakoen artean eman da soilik gorakada, eta aldiz, 18 eta 24 bitartekoek %69 gutxiago kontsumitzen dute telebista.\n2010an, estatubatuarren %89 ikusten zuten telebista; 2019an aldiz, %69ra erori zen kontsumoa. Europan datuak oso antzekoak dira; telebista abandonatu duten gehiengoak Netfilx, HBO edota Youtube ikusten dute.


Iñaki Eizmendi: “Euskarazko bizipenak eta erreferenteak bilatu behar dira” – Irunero\nPosted on 2015(e)ko otsailak 17 2015(e)ko otsailak 17 by Irunero\nIñaki Eizmendi behin baino gehiagotan izan da Irungo ikastetxeetan; izan ere urteak dira Irungo Udalak, Euskararen Arloaren bidez, euskararen erabilera sustatzeko hainbat ekimen martxan dituela. Horietako bat, Kalean Bai egitasmoaren baitan “Gurasoak eta ikastetxeak norabide berean” bideratzen den eta EBETEk ematen dituen sentiberatze hitzaldiak.\n– Gizarte-hezitzaile ikasketak egin zenituen. Zergatik erabaki zenuen euskararen erabileraren inguruan lan egitea?\nLasarte-Orian Euskara Elkartea sortu zenean hasi nintzen arlo honetan murgiltzen, dinamizatzaile lanetan eta aisialdiko arloan. Beti helburu moduan jartzen genuen euskararen erabilera sustatu nahi genuela, baina gero ez genekien nola egin. Zentzu horretan, baliabideak, tresnak eta ideiak emateko sortu nuen Ebete. Zortzi urte daramatzat dagoeneko gurasoekin eta irakasleekin lanean. Batzuetan Berritzeguneren bidez sortzen da harremana; beste batzuetan, Euskara Elkarteek edo Udalek deituta.\n– Zein arazo izaten dute irakasleek klasean, euskararen erabilerari dagokionez?\nIrakasleak frustratuta egoten dira, ez dutelako lortzen haurrek eskolan euskaraz egin dezaten. Erru sentsazioak ere izaten dituzte. Egia da haien arduretako bat dela, baina ulertu behar dute badituztela mugak. Urtean esna pasatzen dituzten orduen %15a ematen dute haurrek eskolan. Gainontzeko guztia gaztelaniaz bizi baldin badute, oso zaila da hizkuntza-ohiturak aldatzea. Hori ezin daiteke helburu izan. Testuinguruaren arabera jarri beharko dituzte helburuak.\n– Gurasoen artean bi multzo egiten dituzu. Zein arazo izan dezakete guraso euskaldunek?\nGuraso euskaldunen kezka seme-alabek gaztelaniara jo-tzea da. Irunen oso ohikoa da hori. Gurasoek ezin dituzte haurren hizkuntza-ohiturak aldatu. Baina oinarri sendo bat jar dezakete. Horretarako, eredu egokia ematea ezinbestekoa da. Etxetik euskara aberatsa eskaini behar da, abestuz, jolastuz, ipuinak kontatuz edo irakurtzeko ohiturak landuz. Bestetik, euskarazko bizipenak eta erreferenteak bilatu behar dira: eskolaz kanpoko jarduerak, musika taldeak, ekitaldiak… Guzti hori zaintzea garrantzitsua da.\n– Zeintzuk dira guraso erldaldunen kezkak?\nGuraso erdaldunei, orokorrean, haurren hizkuntza-ohiturak ez zaizkie axola. Euskaraz ikas dezaten nahi dute, besterik ez. Baina hizkuntza bat ikasteko, asko erabili behar da, eta eskolak muga handiak ditu. Nolanahi ere, guraso erdaldunen beldur handiena haurren etxeko lanak izaten dira. Eman beharreko mezua da badaudela tresnak, eta hizkuntza ez dela muga bat. Garrantzitsuena, dependen-tziak ekidin eta ikasteko autonomia garatzea da. Ohitura egokiak eta motibazioa landu behar dira horretarako.\n– Euskal Herri osoko ikastetxeetan izan zara, eta ikuspegi orokorra daukazu. Zein da euskararen egoera, erabilerari dagokionez?\nEgoeraa zaila da. Gaur egun, Euskal Herriko testuinguru gehienetan hizkuntza indartsuena gaztelania da. Faktore asko daude haurrak gaztelaniara jotzera bultzatu ditzaketenak. Baina arazo handiena da gurasoek eta irakasleek ez dutela ulertzen zergatik gertatzen den hori. Eta horrela zaila da lagundu ahal izatea. Mugak onartu eta oinarri sendoak jartzen ahalegindu behar dugu. Ezin dugu pen-tsatu Irunen hamar urte barru haur guztiek haien artean euskaraz egingo dutenik. Helburu lorgarriagoak bilatu behar ditugu.\nPosted in InformazioaTagged EBETE Iñaki Eizmendi


Energia kontsumoa murriztu | Bergarako Udala\nBaliabideen erabilpen eraginkorra\nEnergia kontsumoa murriztu\nGure bizi kalitatea mantentzeko ezinbestekoa zaigu energia. Baina bere ekoizpenak, garraioak eta kontsumoak sortzen dizkiguten arazoak kontuan hartuta, lehentasun bat da energiaren erabilera eraginkorragoa lortzea eta kontsumoa murriztea. Ingurumenagatik eta ekonomiagatik lortu behar dugu eta horretan dihardugu lanean.\nKanpo argiterian berehalako neurriak hartu ditugu: gehiegizko argiak itzali ditugu, argi motak aldatzen asi gara (LED teknologiak erabiltzen hasi gara) baita detektoreak eta argiztapen intentsiatearen erregulatzaileak ezartzen hasi ere.\nArgiteria sistemaren lehen aldaketa handia Angiozarren egin dugu. Hurrengo hilabeteetan Bergarako hirigune historikoko argiteria publikoaren sistema aldatu eta berritzeari ekingo diogu, energia kontsumoa jaisteko eta argiteria hobetzeko.\nEtorkizunerako ezinbestekoa zaigun udal estrategia energetikoa definitzeko lehen urratsak ematen ari gara, udal energia mapa hain zuzen ere. Diagnostiko honetan, ualaren esku dauden zerbitzu eta instalazio ezberdinen (eraikinak, kanpo argiteria, garraio, berogailuak, e.a) egoera energetikoa jaso eta aztertuko dugu.\nHorrela eraginkortasuna eta kontsumo murrizketa lortzeko ildo komenigarriak zeintzuk diren ezagutuko dugu eta horrek neurriak planifikatzea ahalbidetuko digu.\n‹ Baliabideen erabilpen eraginkorra gora Uraren erabilera eta kudeaketa ›\nZarata ekintza plana\nUraren erabilera eta kudeaketa\nDeba ibaia ezagutu\nErreka garbitzeko auzolana


trinkogune / trinkotasun\ntrinkoki iz trinkotasunez. ik trinko 4.\nZientzia-gizonek gauza nabarmen horien existentzia trinkoki ezarri eta uste hutsezko gauzan existentziarik eza erakutsi behar izan zuten. Xabier Kintana «Alderraien gidaria» - Mose ben Maimon - 122. orr.\nAbarren artean balantza kulunkaz ari zen, itsasora ilkitzeko beldurrez kaiari trinkoki loturik legokeen ontzia bezala. Itxaro Borda «Zeruetako erresuma» - 170. orr.\nGurutzearen inguruan plantatu ziren gizon ilunak, pistolak trinkoki lurrean zegoenarengana zuzenduz. Itxaro Borda «Zeruetako erresuma» - 88. orr.\nEta, trinkokiago bildurik, leku estuagoan jo eta punpatzen direnek, euren egitura korapilotsuetan trabaturik, haitzaren sustrai indartsuak eta burdinaren gorputz ohila eta antzeko guztiak osatzen dituzte. Xabier Amuriza «Gauzen izaeraz» - Lukrezio - 103. orr.\nLodiagoa, berriz, trinkokiegi igortzen da, edo ez du behar besteko indarrez aurrera egiten edo ezin du behar den tokian sartu, edo, sarturik, hazia nekez nahasten da emakumearen haziarekin. Xabier Amuriza «Gauzen izaeraz» - Lukrezio - 301. orr.


“Euskadiko Soinuak” 2004-2005 programea - bizkaie.biz\nMusikea III. urtea // 77. zenbakia\n"Euskadiko soinuak" disko bilduma barria\nAurten be Eusko Jaurlaritzako Kultura Sailak "Euskadiko Soinuak" programearen barruan bi promozino disko barri argitaratu dauz. Guztira 1.200 disko fabrikau eta "Euskadiko Soinuak" 2004-2005 programearen barruan erabiliko dira. Diskoak eta honeekaz batera, informazinoa, Euskal Herriko, estaduko eta Europako komunikabide askotan banatuko dira, eta baita musika sektorea osotzen daben beste sektore ugaritan be. Promozino disko honeek Mercat de la Musica Viva de Vic 2004 azokan izan dira, eta Popkomm 2004 eta Midem 2005 ferietan be egongo dira, "Euskadiko Soinuak" programearen stand-ean.\nDiskoek bi estilo jasoten dabez. Lehenengo diskoko abestiak "pop rock" estiloan sailkatuta dagoz eta bigarren diskokoak "folk-kantautore-jazz" estiloetan.\n"Pop rock" estiloko diskoan artista honeen abestiak topau geinkez: : Atom Rumba "Gone", Audience "Ten Times", Cujo "New Brand of Pills", Ruper Ordorika "Zaindu maite duzun hori", Bide Ertzean "Hotel Bel Air", Ken Zazpi "Haizea", Doctor Deseo "Abrázame", Asier Serrano "Esan nizun", Anari ta Petti "Inon izatekotan", Gatibu "Zoramena", Fjord "Azahar usaineko lurrean", Kuraia "Udaberri azidoa", Leihotikan "Munduaren leihoa", Sutagar "Beti zu gabe", Tijuana In Blue "Funky experimental" eta Fermin Muguruza Kontrabanda "Armagideon tenoreko aztarnak".\n"Folk-kantautorea-jazz" estiloak jorratzen dabezan artistak eta euren kantak honeek dira: Xabi San Sebastián "Agur maiteño", Ibon Koteron "Airea", Dronadar "Galdua", Mikel Urdangarin "Mundua begiratzeko", Oskorri "Ezin erran nizun hitzez", Iker Goenaga "Haitz", Karidadeko Benta "Karidadeko benta", Mal de Ojo "Lekeitio", Kukuma "Samba maneltz", Jon Urrutia "Wally's Memories", Maddi Oihenart eta Josetxo Goia Aribe "Mendi-gaña", Amaia Zubiria "Heldu zaigu azaro", Iban Nikolay "Seashore Thoughts", Angel Unzu "7 por 4", Karlos Jiménez "Loreak lizardirentzat" eta Belardi "Adios ene maitia".\n"Euskadiko Soinuak" Eusko Jaurlaritzako Kultura Sailak musika arloko\nenpresakaz batera sustatzen dauan programea da. Programearen zeregin nagusia Euskal Herriko musikea (pop, rock, folk, musika barriak,...) estadu mailan eta nazinoarte mailan ezagutarazotea eta bultzatzea da. Zentzu honetan, programeak helburu bikotxa dauka: batetik, musika-industria lako sektore estrategikoa laguntzea eta bestetik, kulturearen adierazle garrantzitsu honen kanpo-zabalkunderako hainbat jarduera martxan jartea eta bultzatzea.\nHiru azoka garrantzitsuenetan izango da "Euskadiko Soinuak" programea, musika sektorean nazinoarte mailako hiru garrantzitsuenetan hatan be. Beste urteetan legez, irailaren 16, 17, 18 eta 19an ospatu dan Mercat de la Musica Viva de Vic azokan egon barri da. Hamaseigarren edizino honetan penintsulako leku desbardinetatik joandako enpresa ugari bildu ziran. Hartu-emonetarako lekua dogu Vic urian ospatzen dan azokea, eta eguneko feriaz gan, azokeak iraun dauzan lau egunetan arratsalde eta iluntze aldean 100 kontzertu baino gehiago ikusteko aukerea egon da.\nIrailean bertan, 29tik urriaren 1era arte, Berlinen Popkomm jaialdia ospatuko da eta "Euskadiko Soinuak" bertan egongo da. Feria honek garrantzia berezia dauka mundu mailan, Europako eta nazinoarteko musika industrian parte hartzen daben enpresarik garrantzitsuenak han batzen dira-eta. Lehenengo urtea izango da "Euskadiko Soinuak" Popkomm-era doana.\nHirugarren bilgunea Midem 2005 azokea izango da, urtarrilaren 23tik 27ra, Frantziako Cannes urian ospatzen dana. Hogeita hemeretzi edizino bete dauz eta garrantzi handia daukan azokea dogu berau. Europako musika industria osotzen daben hainbat atal batzen ditu eta laugarren urtea da "Euskadiko Soinuak" programeak bertan parte hartzen dauana.


Gazteendako liburuk by Ana Durán - issuu\nMisteriozko nobela honen protagonista Esther da. Zerbait larria antzeman dio gaur goizean amari; aitarekiko konturen, bat, zalantzarik gabe, baina zer? Badira egun batzuk aita etxetik agertzen ez dela. Apartatu egin ote dira? Institutuan, lagun baten bidez jakingo du zer gertatzen ari den, lagun horrek aholkatzen dio dena argitu arte ezer ez sinesteko. Eta kontua\nargitzeari ekingo diote Estherrek eta haren lagun minek, Pipo zakurrarekin batera,detektibe lanean.\nLamien sekretua. Elexpuru\nFraixko ustekabeko dei bat jaso du, Mario Carmani diseinatzaile italiar famatuarena. Fraixkok idatziriko liburu bati esker, Euskal Herriko laminen berri izan du. Haien edertasun paregabeak liluratu egin du. Ezagutu egin nahi ditu eta bere arropak jantziz, modelo bihurtu. Hortik aurrera, abentura ez da hasi besterik egin.\nAmaia Lapitz eta erregina gorriaren hilobia Katixa Agirre\nAmaia Lapitzek nahiago luke uda Irlandan igaro, bere lagunen antzera, baina horren ordez, ama arkeologoa lagundu beharko du Palenquera, Mexikoko hondakin maien eremura. Bertan emandako lehenengo gauean,\ndeskubrimendu izugarri bat egingo du Amaiak: aztarnategiko zuzendariaren gorpuarekin egingo du topo. Poliziak gauzak argitzeko baino interes gehiago daukanez errua indigena zapatistei leporatzeko, Mario izeneko lagun egin berriaren laguntzaz kasua argitu beharko du gure protaginistak.\nnobela, abentura, misterio